Να PLAYLIST κανείς η να μην PLAYLIST, ιδού η απορία. - Broadcast News\nΝα PLAYLIST κανείς η να μην PLAYLIST, ιδού η απορία.\nby Kostas Sitopoulos 25/04/2020, 04:07 2k Views\nΔε νομίζω πως ο Σαίξπηρ, γύρω στα 1600, άν άκουγε τότε ραδιόφωνο, να έγραφε έργο με τον Άμλετ να προβληματίζεται εάν πρέπει να υπάρχει PLAYLIST στο ραδιόφωνο η να μην υπάρχει. Ιδού η απορία.\nΌπως και να έχει μερικούς αιώνες μετά, το 1989, έτυχε να εργαστώ στον (πιθανώς) πρώτο ραδιοφωνικό σταθμό της Ελλάδας που είχε PLAYLIST εξ ολοκλήρου με λογισμικό. Τον GALAXY 92. Με format SOFT AC και easy listening άκουσμα, και μέ μολις 183 cd στη δισκοθήκη του, ξεχώρισε αμέσως στο ραδιοφωνικό τοπίο της εποχής εκείνης με πολύ υψηλά νούμερα στις ακροαματικότητες.\nO σταθμός είχε οργανωθεί και στηθεί όπως ακριβώς και ο K-LITE στον Φοίνικα της Αριζόνα που φυσικά χρησιμοποιούσε ήδη επι σειρά ετών παρόμοιο λογισμικό, ρολόι, και PLAYLIST. Δεν είχα καταλαβει τότε το πόσο τυχερός ήμουν που βρέθηκα τυχαία να εργάζομαι σε ένα ραδιοφωνικό περιβάλλον τόσο άρτια οργανωμένο και πρωτοπόρο για την εποχή του.\nΚαι φυσικά όλοι οι υπόλοιποι μουσικοί σταθμοί προτιμούσαν να αφήσουν στον παραγωγό την δυνατότητα των μουσικών επιλογών. Εξαιρετικό αυτό για τους παραγωγούς, αλλα όχι και για τους ακροατές, που τελικώς, προτιμούσαν τον…”αυτοματοποιημένο” Galaxy 92 .\nΜπορεί τότε, στον Galaxy 92, να μην χρησιμοποιούσαν σύγχρονα scheduling software όπως GSelector, PowerGold, MusicMaster etc, αλλα κάποιες ικανότητες είχε σαφώς το λογισμικό τους. Έστηνε τέλος πάντων κάποια βασικά ρολόγια, με κάποιες λειτουργικές κατηγορίες, με priority rules, τι ναι και τι όχι back to back, tempo, daypart songs etc. Εστω τα βασικά.\nΈνας αιώνας εμπειρίας, με οργανωμένο μουσικό ραδιόφωνο στις Η.Π.Α. και με σχεδόν 40 χρόνια το playlist να κυριαρχεί στην μεγαλύτερη ραδιοφωνική αγορά της γης, κάτι λέει αυτό. Βασικά λεει πολλά. Διότι χρόνια τώρα, σε όλοκληρο τον πλανήτη πλέον, οι εμπορικοί μουσικοί σταθμοί ευρείας αποδοχής, χρησιμοποιούν κάποιο scheduling software και φυσικά έχουν playlist.\nΌπως πάντα καθυστερημένοι (όχι νοητικώς) και οι έλληνες ιδιοκτήτες ραδιοσταθμών πλεόν, έχουν ακολουθήσει την διεθνή πρακτική με το playlist. Τουλάχιστον οι περισσότεροι μουσικοί σταθμοί. Δυστυχώς όμως όχι και οργανωμένα, αλλα με ημίμετρα και «πατέντες».\nΑκόμη η πλειοψηφεία των μουσικών σταθμών, αρνούνται να αγοράσουν ένα από τα σύγχρονα scheduling software όπως GSelector, PowerGold, MusicMaster θεωρώντας το έξοδο αυτό, περιττό.\nΕίναι σαν να θέλεις μεν να έχεις ένα σύγχρονο αυτοκίνητο με επιδόσεις, αλλα δίχως υπολογιστή on board, δε. Δηλαδή αρνείσαι το λογισμικό που κουμαντάρει και ελέγχει όλες τις λειτουργίες του οχήματος, κάνοντας το έτσι αξιόπιστο και ασφαλές.\nΤι συμβαίνει όμως με εκείνους τους σταθμούς που έχουν επιλέξει να χρησιμοποιούν scheduling software? (και μουσικές έρευνες με εταιρίες στις οποίες θα αναφερθούμε σε άλλο άρθρο εκτενώς).\nΑυτοί είναι οι σταθμοί, που, στην συντριπτική τους πλειοψηφία σαρώνουν στις μετρήσεις, σε σχέση με τους υπόλοιπους, που προτιμούν τον παραγωγό να παίζει ότι θέλει η να παίζει περίπου στο στυλ του σταθμού. Άραγε ποιος δημιουργεί τελικά αυτό το «στυλ» του σταθμού – λέγε με ταυτότητα η format?\nΑς υποθέσουμε λοιπόν ότι είσαι ένας ραδιοφωνικός παραγωγός και σου έχει τύχει να βιώσεις μια ερωτική απογοήτευση που σε έχει ρίξει στα πατώματα. Για να ξεσπάσεις λοιπόν ακούς όλα τα καταθλιπτικά τραγούδια που διαθέτεις στη δισκοθήκη σου.\nΦαντάσου τώρα τι θα συμβεί άν εσύ, ως ραδιοφωνικός παραγωγός, αποφασίσεις να παίξεις και στον σταθμό που εργάζεσαι όλα τα καταθλιπτικά τράγούδια που ΕΣΕΝΑ σε «συγκινούν» εκείνη τη στιγμή.\nΤο πιο πιθανό είναι οι ακροατές σου στο αυτοκίνητο τους, να πέσουν και εκείνοι σε κατάθλιψη και να πέσουν μετα – χτυπα ξύλο – στην πρώτη κολώνα που θα βρεθεί μπροστά τους. Εσύ βεβαια, που σαν παραγωγός βιώνεις το δράμα της ερωτικής σου απογοήτευσης θα θέλεις να το μεταδώσεις κιόλας και θα ξεδώσεις, ενω έκεινοι, θα ενδώσουν λίγο αργότερα στο περιβάλλον του πιο κοντινού νοσοκομείου.\nΣουρεαλιστικό? Καθόλου. 78% των ακροατών ενός ραδιοφωνικού σταθμού επιλέγουν το αγαπημένο τους ραδιόφωνο διότι θα ακούσουν κάτι που θα τους φτιάξει το κέφι και την διάθεση άμεσα σύμφωνα με πρόσφατη έρευνα. Και η κατάθλιψη σου ερωτευμένε παραγωγέ ΔΕΝ θα τους φτιάξει την διάθεση. Άσε που ένας ακροατής θέλει μόλις ανοίξει το ραδιόφωνο του να μπορεί ΑΜΕΣΩΣ να ακούσει αυτό που του αρέσει. ΑΥΤΟ ΠΟΥ ΑΡΕΣΕΙ ΣΕ ΕΚΕΙΝΟΝ ΚΑΙ ΟΧΙ ΣΤΟΝ ΠΑΡΑΓΩΓΟ ΤΟΥ ΣΤΑΘΜΟΥ.\nΕίναι περιττό να εξηγήσει κανείς γιατί ένα « άψυχο» λογισμικό δεν θα υποπέσει ποτέ σε τέτοιου είδους «συναισθηματικές» καταστάσεις . Εκτός και εαν το προγραμματίσεις επι τουτου να το κάνει φυσικά, με τα ανάλογα τραγούδια, άλλο αυτό.\nΤο playlist είναι το ΑΠΟΤΕΛΕΣΜΑ στον αέρα του σταθμού από τον προγραμματισμό ενός scheduling software και έχει μόνο ένα σκοπό. Την άρτια, γρήγορη δημιουργία της ταυτότητας του σταθμού και φυσικά του μουσικού προφίλ του. Πιο απλά, προγραμματίζεις τι ακριβώς θα ακουστεί για να διασφαλίσεις ότι θα το ακούσει σίγουρα ο ακροατής σου.\nΕιδικότερα, χρησιμοποώντας ένα scheduling software ορίζεις εύκολα και γρήγορα το πώς ΑΚΡΙΒΩΣ θέλεις να ακούγεται ο σταθμός στους ακροατές σου όλο το 24ωρο. Εύκολα γρήγορα και με τα λιγότερα πιθανά λάθη.\nΑς υποθέσουμε ότι έχεις στον αέρα 12 παραγωγούς ραδιοφώνου, και όλοι τους καλούνται να επιλέξουν εκείνοι αυτό που επιτάσσει το format του σταθμού. Επιπλεόν θέλεις και να είσαι και διασφαλισμένος ότι όλοι τους θα συνεννοούνται μεταξύ τους κάθε μέρα, κάθε ώρα, για το τι πρέπει και τι δεν πρέπει να παίζει ο σταθμός.\nΆστο καλύτερα, παίξε Τζόκερ. Κι αν σου κάτσει? Ναι, αυτό μπορεί και να σου κάτσει. Αλλα να σου κάτσει στον αέρα να συνδιαστούν 12 άνθρωποι με διαφορετικό χαρακτήρα και γούστα, να επιλέγουν σωστά την μουσική με στόχο την ομογένεια του ταυτότητας του σταθμού σου, αυτό δεν θα σου κάτσει. Και όταν έρθουν αργότερα οι χαμηλές μετρήσεις επειδή οι ακροατές προτίμησαν ένα άλλο ανταγωνιστικό σταθμό που έχει playlist με software, τότε την έκατσες.\nΠρέπει να γίνει αντιληπτό σε όσους δεν μπορούν η δεν θέλουν να το κατανοήσουν, ότι το playlist δεν έχει δημιουργηθεί για να την «σπάσει» ο σταθμός στους παραγωγούς του, αλλα για να αποκτήσει ο σταθμός άμεσα μια μουσική ταυτότητα ΚΑΙ ΜΕ ΟΜΟΙΟΓΕΝΕΙΑ.\nΕπίσης η δουλειά των «παραγωγών» του σταθμού, πρέπει να είναι ως έξυπνοι παρουσιαστές, διασκεδαστές / entertainer, με έξυπνα σχόλια, με ωραίες φωνές προφανώς και τελικά, να ψυχαγωγούν τους ακροατές και οι παρουσιαστές ΕΙΝΑΙ ΑΚΡΩΣ ΑΠΑΡΑΙΤΗΤΟΙ.\nΤο ραδιόφωνο είναι ραδιο + φωνή. Την φωνή των παρουσιαστών. Το στυλ τους, ο χαρακτήρας τους, η οικεία φωνή τους, πρέπει να αποτελούν την ψυχαγωγία των ακροατών σου. Επίσης καλούνται να αναδείξουν στους ακροατές όσο μπορούν καλύτερα το playlist του σταθμού πείθοντας όποιον ακούει, ότι αυτός ο μουσικός σταθμός παίζει την ιδανική μουσική για τον ακροατή του.\nΣυνεπώς παραγωγοί / παρουσιαστές και playlist πάνε ΟΛΑ μαζί πακέτο. Για το σπίτι.\nPrevious article Μουσική έρευνα, το κλειδί της επιτυχίας (?)\nNext article Wave Series – DDS FM Transmitters\nΜουσική έρευνα, το κλειδί της επιτυχίας (?)


ΠΟΙΗΤΕΣ ΤΟΥ ΚΟΣΜΟΥ...Στρατής Παρέλης..: ΠΟΙΟΥΣ ΕΚ ΤΩΝ ΘΕΡΑΠΟΝΤΩΝ ΤΩΝ ΜΟΥΣΩΝ ΘΕΩΡΩ ΟΤΙ ΠΡΕΠΕΙ ΝΑ ΖΗΛΕΥΟΥΝ ΟΙ ΝΕΟΙ ΠΟΙΗΤΕΣ\nΠΟΙΟΥΣ ΕΚ ΤΩΝ ΘΕΡΑΠΟΝΤΩΝ ΤΩΝ ΜΟΥΣΩΝ ΘΕΩΡΩ ΟΤΙ ΠΡΕΠΕΙ ΝΑ ΖΗΛΕΥΟΥΝ ΟΙ ΝΕΟΙ ΠΟΙΗΤΕΣ\nΣτον Μιχάλη Καρδαμίτση\nΚορνάρο, Σολωμό και Κάλβο ή Βάρναλη – όχι!\nΚαβάφη, Ρίτσο, Ελύτη, Παλαμά, Εμπειρίκο,\nΚαρούζο, Γκάτσο κι Εγγονόπουλο (…τα εν οίκω\nκ α ί εν δήμω;…) μήτε! Τον Σε-φέ-ρη; Μπάαα! Αν τό ’χει\nη μοίρα σου γραμμένο πάντα σε μια κώχη\nνα ζεις με στριμωξίδι, Λειβαδίτη ή Νίκο\nΓαβριήλ Πεντζίκη, αι!, ζήλευε! Γι’ αυτό, έιντε σήκω,\nποιητή μου, μην απέχεις! Άει πιάσ’ την απόχη\nψαριά να βγάλεις ζηλευτή – σιτάρι και ήρα\nνα βάλεις χώρια. Ζήλευε όσους τά ’χουν λίμπα\nστη γλώσσα κάνει και άνω-κάτω! Νομοθέτη-\nσε με την τρέλα που διοικούσε τον Φιλύρα\nσε σύμπαντα λοξά, σπασμένα αλά Σκαρίμπα:\nβρες το σκυλάκι το κανίς του Λογοθέτη!\nΜιχάλη, μη χαλάς σταγόνα σάλιο\nδιαμαρτυρόμενος! Για ζήλεμα είπα\nεγώ, όχι για θαμάσματα! Μια τρύπα\nθ’ ανοίξω στο νερό – θαυμάζων… Κάλλιο,\nλέω, να ζηλεύω πιο αχαμνά μεγέθη,\nχυμούς του λόγου που από ύλες φίνες\nχιμούν και καλοσκάβουνε με αξίνες\nπου ή νόμω αξιώθηκαν ή/και έθει.\nΜεγάλοι οι πρώτοι και τρανοί, πλην όμως\nοι τρεις του τέλους (και δυο-τρεις άλλοι\nτης ρίμας επιβήτορες) καβάλη-\nσαν ό,τι απαγορεύει ο γλωσσονόμος\nκαι, αφού του λόγου ετράνεψαν τ’ αρχίδια\nεξόρυξαν χρυσό κι από σκουπίδια.


Στη Ρόδο η συνάντηση του Παγκόσμιου Συλλόγου Γυναικών της Καλμουχίας - Δημοκρατική της Ρόδου\nΣτη Ρόδο η συνάντηση του Παγκόσμιου Συλλόγου Γυναικών της Καλμουχίας\nΤο επίκεντρο της… Καλμουχίας (ή Καλμίκια) έγινε πριν από λίγες ημέρες η Ρόδος, καθώς ο Παγκόσμιος Σύλλογος Γυναικών της χώρας, επέλεξε την Ελλάδα για την ετήσιά συνάντηση των μελών του.\nΚάθε χρόνο, ο Παγκόσμιoς Σύλλογος Γυναικών της Καλμουχίας, επιλέγει διαφορετική χώρα για την ετήσια συγκέντρωσή του και φέτος επέλεξε την Ελλάδα και ειδικότερα τη Ρόδο, όπου εδώ ζει με την οικογένειά της ένα εξέχον μέλος του, η κ. Ευγενία Φερδεκλή η οποία ανέλαβε την πρωτοβουλία για την πρόσκληση και την διοργάνωση της εκδήλωσης.\nΟ Παγκόσμιoς Σύλλογος Γυναικών της Καλμουχίας, αποτελείται από 900 και πλέον γυναίκες οι οποίες διαμένουν σε 56 διαφορετικές χώρες του κόσμου. Η Καλμουχία είναι μια μικρή δημοκρατία, μέλος της Ρωσικής Ομοσπονδίας, που βρίσκεται στις στέπες της Ρωσίας ανάμεσα στον Έυξεινο Πόντο και την Κασπία Θάλασσα.\nΤο έδαφός της καλύπτεται κυρίως από στέππα και είναι αραιοκατοικημένο. Μοναδική πόλη είναι η πρωτεύουσα Ελίστα (103.749 κάτοικοι – απογρ. 2010), όπου είναι συγκεντρωμένο το 1/3 του πληθυσμού. Το 56% των κατοίκων ζουν ακόμα με τον παραδοσιακό τρόπο, σε μικρούς αγροτικούς – κτηνοτροφικούς οικισμούς.\nΟι κάτοικοι την Καλμουχίας μιλούν μογγολικά και ρωσικά και είναι το μόνο βουδιστικό έθνος στην Ευρώπη! Η πρωτεύουσα Ελιστά είναι γνωστή ως παγκόσμια πρωτεύουσα του σκάκι, όπου διοργανώνονται τουρνουά παγκόσμιας εμβέλειας, ενώ παράλληλα εκεί διεξάγονται και αγώνες αυτοκινήτων που προσελκύουν το ενδιαφέρον συμμετεχόντων και θεατών από όλο τον κόσμο.\nΘα πρέπει να σημειωθεί ότι τα μέλη του Παγκόσμιου Συλλόγου Γυναικών της Καλμουχίας, είναι ιδιαιτέρως ενεργά και πραγματοποιούν πολλές φιλανθρωπικές και πολιτιστικές εκδηλώσεις ανά τον κόσμο.\nΠροηγούμενες συναντήσεις του Συλλόγου έχουν γίνει στη Βουδαπέστη, στη Σικελία, στη Βόννη της Γερμανίας και αλλού.\nΜε πρωτοβουλία της κ. Ευγενίας Φερδεκλή η φετινή ετήσια συνάντηση γυναικών της Καλμουχίας έγινε στο νησί μας, τη Ρόδο. Η κ. Φερδεκλή η οποία ζει μόνιμα στο νησί μας με την οικογένειά της, έχει και η ίδια καταγωγή από την Καλμουχία και είναι ενεργό μέλος του Παγκόσμιου Συλλόγου. Η συνάντηση των Γυναικών της Καλμουχίας στη Ρόδο διήρκεσε τέσσερις ημέρες και μεταξύ άλλων περιελάμβανε επίσκεψη στον γραφικό οικισμό της Λίνδου, περιήγηση στην Μεσαιωνική Πόλη και επισκέψεις σε διάφορα αξιοθέατα του νησιού μας.\nΗ Ελλάδα, όπως ανέφερε η κ. Ευγενία Φερδεκλή στη «δ», επιλέχθηκε για την φετινή συνάντηση ως μια από τις πιο διάσημες και όμορφες χώρες του κόσμου, με τα γνωστά σε όλους πλούσια πολιτιστικά στοιχεία και την εντυπωσιακή ομορφιά της Ρόδου.\nΗ κεντρική εκδήλωση πραγματοποιήθηκε σε γνωστό εστιατόριο της πόλης μας και στέφθηκε με μεγάλη επιτυχία. Οι περίπου 15 γυναίκες εκπρόσωποι του Παγκόσμιου Συλλόγου Γυναικών της Καλμουχίας και οι συνοδοί τους, έμειναν εντυπωσιασμένοι από την μοναδική ομορφιά του νησιού και την εγκάρδια φιλοξενία των Ροδίων και αναχώρησαν για τις χώρες διαμονής τους έχοντας στις αποσκευές τους ξεχωριστές εμπειρίες και μοναδικές αναμνήσεις από το νησί μας που θα μετατρέψουν την κάθε μια σε πρεσβευτή της Ρόδου, σε φίλους και συγγενείς με την επιστροφή στο σπίτι τους.\nΦιλανθρωπικές δράσεις του Συλλόγου Γυναικών Σορωνής Πιστός στους σκοπούς της ίδρυσης του , ο Σύλλογος Γυναικών Σορωνής, συνεχίζει…\nΟ Πολιτιστικός Σύλλογος Γυναικών Ρόδου ματαιώνει τις εκδηλώσεις του για την Πρωτομαγιά Μια ανάσα βρισκόμαστε σχεδόν από την Πρωτομαγιά. Όμως η ημέρα των λουλουδιών,…\nΦιλίνος- ποδηλασία: Συμπληρώθηκε η κατηγορία master γυναικών Με ανακοίνωσή του το τμήμα ποδηλασίας του Φιλίνου Κω, ενημέρωσε ότι συμπληρώθηκαν…\nΧριστουγεννιάτικο καλωσόρισμα από το Σύλλογο Γυναικών Σορωνής, Μεγάλη επιτυχία σημείωσαν οι εκδηλώσεις , που διοργάνωσε το περασμένο Σαββατοκύριακο 15…\nΠΑΕ Ρόδος: Με προβλήματα στην πρεμιέρα


Θεσσαλονίκη: Τουρτίνια του lockdown και χαμόγελα σμιλεμένα με... ζαχαρόπαστα (φωτο) - News In Greece\nΑρχική Ελλάδα Θεσσαλονίκη: Τουρτίνια του lockdown και χαμόγελα σμιλεμένα με… ζαχαρόπαστα (φωτο)\nΑυτό που κάνει, ωστόσο, τα τουρτίνια του λοκντάουν μοναδικά είναι τα μηνύματα που «μεταφέρουν» και είναι προσαρμοσμένα στα όσα ζούμε. «Οι άνθρωποι μας εμπιστεύονται το μήνυμα που θέλουν να στείλουν. ‘Αλλος γράφει “τα χιλιόμετρα είναι λίγα και η απόσταση μικρή”, άλλος “του χρόνου να είμαστε αγκαλιά”», εξηγεί η κ. Κούλα και με χαμόγελο λέει πως ένα από τα τουρτίνια που έφτιαξαν εν μέσω λοκντάουν ήταν για γάμο και είχε το χαρακτηριστικό μήνυμα: «I am still glad you met me!» (είμαι ακόμα χαρούμενος/η που με συνάντησες).\nΕπόμενο άρθροΣυνεδριάζουν οι μεγάλοι εκλέκτορες για επικύρωση της νίκης Μπάιντεν, παρά τις καταγγελίες Τραμπ\nΣύψας: Έχουμε τον δεύτερο καλύτερο Ρ0 αλλά ο ιός μπορεί να...


ΞΑΝΘΙΩΤΙΚΑ ΠΑΡΑΣΚΗΝΙΑ - Θετικός στον κορωνοϊό ο βουλευτής Έβρου της Ν.Δ. Σταύρος Κελέτσης – Χωρίς μάσκα ο Τσέπελης στην εκκλησία του Αγίου Δημητρίου Κιμμερίων το βράδυ της Κυριακής - Εφημερίδα Αδέσμευτη Θράκης\nΞΑΝΘΙΩΤΙΚΑ ΠΑΡΑΣΚΗΝΙΑ – Θετικός στον κορωνοϊό ο βουλευτής Έβρου της Ν.Δ. Σταύρος Κελέτσης – Χωρίς μάσκα ο Τσέπελης στην εκκλησία του Αγίου Δημητρίου Κιμμερίων το βράδυ της Κυριακής\nΚαι στην εκκλησία του Αγίου Δημητρίου Κιμμερίων το βράδυ της Κυριακής ο Δήμαρχος Ξάνθης Μανώλης Τσέπελης αλλά και η γενική γραμματέας του Δήμου Ξάνθης Σοφία Ψωμά – όπως και οι περισσότεροι βέβαια εκκλησιαζόμενοι – ήταν ΧΩΡΙΣ ΜΑΣΚΑ! Με άδεια…Χαρδαλιά ή μη, δεν φοράτε …μάσκα;\n*Θα πρέπει να διαθέτει … «λαγωνικά» ο Πάνος Παπαδόπουλος για να ανεβάζει σε χρόνο ρεκόρ τον Δήμαρχο Ξάνθης Μανώλη Τσέπελη με συνοδό όπως πάντα την γραμματέα του Δήμου Ξάνθης Σοφία Ψωμά το βράδυ της Κυριακής στον Ιερό Ναό Αγίου Δημητρίου Κιμμερίων και με τρομερό συνωστισμό να αποκαλύπτει φωτογραφίες στις οποίες….ΚΑΝΕΙΣ δεν φορούσε μάσκα!\n*Για να είμαι πάντως ειλικρινής. Οι εικόνες αυτές μπορεί να είναι συνηθισμένες με τον κύριο Τσέπελη, ωστόσο δεν περίμενα να μη τηρεί τα μέτρα ούτε η γραμματέας του Δήμου Ξάνθης Σοφία Ψωμά…\n‘Όσο κι αν η ίδια θεωρεί ότι έχει «πλάτες» τον Δήμαρχο Ξάνθης…\n*Φαίνεται ότι για τον γιατρό Ιπποκράτη Καμαρίδη και Πρόεδρο της ΔΕΥΑΞ οι «Νόμοι δεν ισχύουν» για τους πεζόδρομους και γενικά έχει την ασυλία της Τροχαίας..\nΑφού δηλαδή όλο το καλοκαίρι κυκλοφορούσε ΧΩΡΙΣ ΚΡΑΝΟΣ με την μοτοσικλέτα του, χθες παράνομα πέρασε από τον πεζόδρομο του ΕΒΕ Ξάνθης (τη γνωστή λωρίδα), για να μη κάνει τον κύκλο, προκειμένου να παρκάρει το αυτοκίνητό του στο επί της οδού Μιλτιάδου Γεωργίου πάρκινγκ του Δημαρχείου!\n*Θα μου πείτε, μήπως είναι ο μόνος που «παραβιάζει» τον σχετικό πεζόδρομο κάτω από το ρολόϊ….\nΣωστά λέτε, με μια διαφορά όμως….\n-Υποτίθεται ότι οι μεγάλοι και τρανοί της Τοπικής Αυτοδιοίκησης ΠΡΕΠΕΙ να δίνουν το καλό παράδειγμα!\n*Εκτός αν κύριε Διοικητή της Τροχαίας οι γιατροί λόγω επαγγέλματος μπορούν να κυκλοφορούν χωρίς κράνος και επάνω στους πεζόδρομους, οπότε καλό θα είναι να βγάλετε και μια ειδική εγκύκλιο!\n*Σε γνωστή ταβέρνα της Ξάνθης, θεάθηκε όπως μου λένε με τον Δήμαρχο Τσέπελη και τον Γιάννη Ζερενίδη πριν λίγες μέρες ο γνωστός εκπρόσωπος του «επενδυτή» που θα κάνει στη Ξάνθη την γνωστή επένδυση με το….ξενοδοχείο και την κτηνοτροφική μονάδα αιγοπροβάτων!\nΓια να δούμε ποιόν…αιώνα θα γίνει η εν λόγω επένδυση! Έχω ήδη μεγάλη αγωνία…\n*Αλλάζω θέμα. Θετικός στον κορωνοϊό βρέθηκε ο βουλευτής της Νέας Δημοκρατίας του Έβρου Σταύρος Κελέτσης.\nΌπως αναφέρει στα μέσα κοινωνικής δικτύωσης μετά την εκδήλωση κρούσματος κορωνοϊού στο γραφείο του στην Αλεξανδρούπολη (που συνδέεται με ήδη καταγεγραμμένο κρούσμα στο πειραματικό σχολείο της πόλης) υποβλήθηκε σε τεστ μοριακού ελέγχου. Το τεστ ήταν θετικό, με το βουλευτή να είναι ασυμπτωματικός.\nΟ βουλευτής φυσικά έχει τεθεί σε καραντίνα, ενώ όπως προβλέπεται γίνεται ιχνηλάτηση επαφών.\n*Στη προχθεσινή ψηφοφορία για τον πτωχευτικό κώδικα ο βουλευτής δεν ήταν στην Ολομέλεια καθώς είχε ψηφίσει με επιστολική ψήφο, ωστόσο στις προηγούμενες ήμερε είχε βρεθεί στη Βουλή.\nΠληροφορίες αναφέρουν πως οι υπάλληλοι συγκεκριμένης διεύθυνσης της Βουλής μπήκαν προληπτικά σε καραντίνα καθώς πριν από λίγες ημέρες ο βουλευτής βρέθηκε στους χώρους της υπηρεσίας.\n*Αυξάνονται τα επιβεβαιωμένα θετικά κρούσματα στην Περιφέρεια ΑΜΘ ενώ το τελευταίο Σαββατοκύριακο στο νοσοκομείο Αναφοράς της Αλεξανδρούπολης σημειώθηκαν 11 νέες εισαγωγές ενώ δόθηκαν ακόμη 6 εξιτήρια, σύμφωνα με την ΕΡΤ Ορεστιάδας.\n*Συγκεκριμένα το Σάββατο εισαγωγή έκανε μια 55χρονη εκπαιδευτικός από την Αλεξανδρούπολη, ένας 26χρονος από την Δράμα δυο άνδρες ηλικίας 48 και 68χρόνων αντίστοιχα από την Κομοτηνή και την Ξάνθη, ενώ ένας 54χρονος από την Δράμα μεταφέρθηκε διασωληνομένος από το νοσοκομείο Δράμας στη ΜΕΘ Αλεξανδρούπολης.\nΤην Κυριακή σημειώθηκαν 6 εισαγωγές εκ των οποίων οι πέντε προερχόταν από την Δράμα και η μια από την Αλεξανδρούπολη.\n*Τα 6 εξιτήρια δόθηκαν :σε μια 18χρόνη από τη Δράμα η οποία είχε κάνει εισαγωγή στο νοσοκομείο στις 19/10, σε μια 43χρονη από την Αλεξανδρούπολη η οποία εισήχθη στις 11/10 και σε μια 71χρονη από τον Ροδίτη Κομοτηνής η οποία εισήχθη στις 15/10. Επίσης εξιτήριο πήρε ένας 23χρονος αλλοδαπός ο οποίος εισήχθη στις 18/10, ένας 76χρονος από την Δράμα ο οποίος εισήχθη στις 3/10 και σε μια 63χρονη από το Διδυμότειχο η οποία εισήχθη στις 16/10.\nΜε αυτά τα δεδομένα στο νοσοκομείο την Δευτέρα νοσηλεύονταν 19 ασθενείς. Από αυτούς οι 13 είναι στη covid-19 , οι 2 στη ΜΕΘ και οι 4 στη ΜΕΛ.\nΠΟΛΙΤΙΚΟ ΚΟΥΣ ΚΟΥΣ – ΓΙΑΝΝΗΣ ΖΕΡΕΝΙΔΗΣ: Υποχρεωτική μάσκα για πωλητές και καταναλωτές, τρία μέτρα απόσταση οι πάγκοι στο παζάρι του Σαββάτου 31 Οκτωβρίου!\nΔημήτρης Γκαγκαλίδης: Ξενάγηση στην παλιά Ξάνθη στη….. «Γειτονιά του Μάνου Χατζιδάκη»\nΣυλλήψεις σε Ροδόπη, Καβάλα και Ξάνθη για παράνομη διακίνηση μεταναστών


MADONNA: ΞΑΝΑ ΜΗΤΕΡΑ ΣΤΑ 58 ΤΗΣ ΧΡΟΝΙΑ\nΑρχική σελίδα Celebrities Madonna: Ξανά μητέρα στα 58 της χρόνια\nΜπορεί η Μadonna να είχε διαψεύσει ότι είχε κάνει αίτηση για να υιοθετήσει δύο παιδιά από το Μαλάουι, όμως δικαστήριο της χώρας τη διαψεύδει με την απόφαση του, καθώς της έδωσε την άδεια να υιοθετήσει δίδυμα κορίτσια τεσσάρων ετών.\n«Μπορώ να επιβεβαιώσω ότι η Μαντόνα έλαβε άδεια υιοθεσίας για δύο παιδιά», είπε στο AFP εκπρόσωπος του δικαστηρίου στη Λιλόνγκουε, την πρωτεύουσα του Μαλάουι, Μλένγκα Μβούλα. Η τραγουδίστρια υιοθέτησε δίδυμα κορίτσια, την Εσθερ και την Στέλλα. Η Madonna έχει ΠΙΑ έξι παιδιά, τέσσερα υιοθετημένα και δύο βιολογικά.\nMadonna-Penn: Η πρόταση γάμου αν…\nMadonna-Penn: Η πρόταση γάμου αν… Ένα βήμα από τον γάμο βρέθηκαν ξανά η Madonna και ο Sean Penn.\tΑυτή τη φορά για… φιλανθρωπικούς...\nMadonna: Διαψεύδει μετά από 30 χρόνια ότι την κακοποίησε o Sean Penn\nMadonna: Διαψεύδει μετά από 30 χρόνια ότι την κακοποίησε o Sean Penn Τριάντα ολόκληρα χρόνια μετά τις κατηγορίες για επίθεση και...


ΑΡΧΙΚΗ » Γυναίκα » Χέρια & Πόδια » Ανατομικοί Πάτοι » Scholl Ανδρικοί Πάτοι Gel Active Everyday One Size (42-48) 1 ζευγάρι\nΚωδ. Προϊόντος: 2-501532\nΗ τεχνολογία GelActiv παρέχει υψηλή άνεση στα πόδια μέσα από ένα συνδυασμό επιθεμάτων τζελ που χαρίζει μοναδικά οφέλη. Προσφέρει αποτελεσματική απορρόφηση κραδασμών, μειώνοντας την πίεση που ασκείται στα πέλματα, χαρίζοντας έτσι άνετα και ξεκούραστα πόδια. Οι Πάτοι Scholl GelActiv μπορούν να κοπούν, ώστε να εφαρμόζουν σε κάθε μέγεθος παπουτσιού, ενώ μένουν στη θέση τους χάρη στο εξαιρετικό κράτημα στη τζελ πλευρά.\nΤέλος, μπορούν να καθαριστούν και να επαναχρησιμοποιηθούν: απλώς σκουπίστε τους με ένα υγρό πανί με λίγο σαπούνι.Πάτοι GelActiv Work για σκληρά εργαζόμενα πόδια. Η τεχνολογία GelActiv παρέχει υποστήριξη στη φτέρνα, ώστε να ανακουφίζει αποτελεσματικά από την πίεση που ασκείται στα πόδια σε περιπτώσεις έντονης ορθοστασίας.\nΠάτοι GelActiv Sport, για άνεση στα σπορ. Oι νέοι Αναπαυτικοί Πάτοι Scholl GelActiv Sport, οι οποίοι αναπτύχθηκαν σε συνεργασία με το Πανεπιστήμιο του Salford, απορροφούν αποτελεσματικά τους κραδασμούς μειώνοντας έτσι την πίεση που ασκείται στις αρθρώσεις.\nΠάτοι GelActiv Everyday για καθημερινή χρήση. Είτε θέλετε να κάνετε τα ψώνια σας είτε να απολαύσετε έναν περίπατο με την οικογένειά σας, οι νέοι Αναπαυτικοί Πάτοι Scholl GelActiv Everyday υποστηρίζουν τα πόδια σας, για να μπορείτε να νιώθετε άνετα όλη την ημέρα.


Τι είναι οι σχηματισμοί πάγου “νιλάς”; – climatebook.gr\nΤι είναι οι σχηματισμοί πάγου “νιλάς”;\n14/12/202114/12/2021By Stavros Dafis\nΤο παγωμένο κάλυμμα του Νότιου Ωκεανού στη Θάλασσα Βέντελ καλύπτει έως και 18 εκατομμύρια τετραγωνικά χιλιόμετρα θάλασσας τον χειμώνα. Ο πάγος λιώνει σχεδόν εντελώς κάθε καλοκαίρι, αλλά ακόμη και τότε η θερμοκρασία κατά την αυστραλιανή άνοιξη μπορεί να είναι αρκετά χαμηλή ώστε να αναπτυχθεί πάγος κοντά στις ακτές της Ανταρκτικής.\nΤο αποτέλεσμα είναι ένας συνδυασμός παγωμένων μοτίβων και υφών, ορατός σε αυτήν τη δορυφορική εικόνα που δημοσιεύτηκε στις 20 Νοεμβρίου 2021, με δεδομένα από το όργανο Operational Land Imager (OLI) στον δορυφόρο Landsat 8. Η εικόνα δείχνει διάφορες μορφές πάγου στη Θάλασσα Βέντελ στην Ανταρκτική, την άνοιξη του Νοτίου Ημισφαιρίου.\nΟ πιο παχύς πάγος σε αυτήν την εικόνα δεν είναι θαλάσσιος πάγος αλλά ανήκει στο Παγετώνα Ronne. Πρόκειται μια πλωτή επέκταση του μόνιμου στρώματος πάγου της Ανταρκτικής και εκτείνεται δεκάδες μέτρα πάνω από την επιφάνεια της θάλασσας. Το ίδιο κομμάτι πάγου γέννησε το Iceberg A-76 τον Μάιο του 2021. Τα κομμάτια του παγόβουνου από τότε έχουν παρασυρθεί έξω από το πλαίσιο αυτής της εικόνας.\nΚαθώς οι άνεμοι είναι ισχυροί με διεύθυνση από το εσωτερικό του παγετώνα, σπρώχνουν τον πάγο μακριά από την ακτή, αφήνοντας μια σχετικά φαρδιά λωρίδα νερού. Η θερμοκρασία όμως ήταν εξαιρετικά χαμηλή, χαμηλότερη από -20°C. Ως αποτέλεσμα, το νερό που βρίσκεται πιο κοντά στην ακτή είναι ένα μείγμα νερού με εύθραυστο πάγο (frazil ice στην παραπάνω εικόνα) – με μικροσκοπικούς βελονοειδείς κρυστάλλους που σηματοδοτούν το πρώτο στάδιο ανάπτυξης πάγου.\nΚαθώς οι εύθραυστοι κρύσταλλοι συνδέονται και συσσωρεύονται, σχηματίζουν νεαρό πάγο (Νιλάς) που συχνά σχηματίζει μοτίβα σαν λεπτά φύλλα με πάχος μικρότερο από 10 εκατοστά. Η διεθνής ονομασία νιλάς χαρακτηρίζει τον νεαρό, σχεδόν διαφανή πάγο στην επιφάνεια της θάλασσας και προέρχεται από ρωσική λέξη που χρησιμοποιούσαν οι Πομόροι, κάτοικοι των βορείων ακτών της Ρωσίας.\nΣύμφωνα με τον Walt Meier, ερευνητή του θαλάσσιου πάγου στο Εθνικό Κέντρο Δεδομένων Χιονιού και Πάγου των ΗΠΑ, οι άνεμοι πιθανότατα προκάλεσαν δίνες στο στρώμα του νερού που βρίσκεται κοντά στην επιφάνεια, προκαλώντας το να περιστρέφεται κάθετα σε μικρά κυκλικά μοτίβα, κάθετα προς την κατεύθυνση του ανέμου. Σε περιοχές όπου αυτές οι περιστροφές συγκλίνουν, ο νιλάς συσσωρεύεται, δημιουργώντας τις ανοιχτές γκρίζες λωρίδες λεπτού πάγου πάνω στα σκούρα νερά του Νότιου Ωκεανού.\nΣτη συνέχεια, στο πάνω μέρος της εικόνας, βλέπουμε μια ευδιάκριτη λωρίδα γκρι πάγου, η οποία σημείωσε ο Meier μπορεί να είναι νιλάς. Έτσι κι αλλιώς, το γκρι χρώμα είναι μια ένδειξη ότι πρόκειται για λεπτό πάγο «πρώτου έτους»—νεαρός πάγος που σχηματίστηκε μετά την καλοκαιρινή περίοδο τήξης 2020-21.\nΕικόνα του Παρατηρητηρίου Γης της NASA από τον Joshua Stevens, χρησιμοποιώντας δεδομένα Landsat από το Γεωλογικό Ινστιτούτο των ΗΠΑ. Ιστορία από την Kathryn Hansen, με πληροφορίες και ερμηνεία εικόνας από την Claire Parkinson/NASA GSFC και τον Walt Meier/NSIDC.\nPrevious ΆρθροΜεσόγειος: Οι βροχές των τελευταίων επτά ημερώνNext ΆρθροΟι προγνώσεις επιπτώσεων των έντονων καιρικών φαινομένων συμβάλλουν στη μείωση των απωλειών ζωής λόγω καιρικών συνθηκών


Ορθοπαιδική παίδων - Dr Αναστάσιος Σκάρδούτσος\nΗ ορθοπεδική παίδων ασχολείται με τις παθήσεις του μυοσκελετικού συστήματος των παιδιών από τη γέννηση μέχρι την ενηλικίωσή τους. Υπάρχουν προβλήματα τα οποία εμφανίζονται κατά τη βρεφική ηλικία (δυσπλασία ισχίου), κατά την παιδική ηλικία (θέματα βάδισης), όπως επίσης και τραυματισμοί κατά τη διάρκεια της παιδικής και εφηβικής ηλικίας.\nΕπισημαίνεται ότι κάποια προβλήματα εμφανίζονται πρόσκαιρα και διορθώνονται όσο το παιδί μεγαλώνει. Άλλα προβλήματα χρήζουν έγκαιρης και αποτελεσματικής ιατρικής παρέμβασης. Σε κάθε περίπτωση λαμβάνεται υπόψη η μυοσκελετική ιδιαιτερότητα του παιδικού σώματος, το οποίο συνεχώς αναπτύσσεται.\nΟι κυριότερες παθήσεις των παιδιών αφορούν σε ανατομικές νεογνικές δυσπλασίες, σε παθήσεις της σπονδυλικής στήλης (κύφωση, σκολίωση), σε διαταραχές της βάδισης και σε αθλητικές κακώσεις.\nΓια όλες τις παθήσεις η έγκαιρη και η ορθή διάγνωση είναι πρωταρχικής σημασίας για την ανάπτυξη του παιδιού.\nΔίνεται μεγάλη προσοχή στην κινητική ανάπτυξη και τις συνακόλουθες κινητικές δεξιότητες με την πάροδο του χρόνου. Το πελματογράφημα δίνει πολλές χρήσιμες πληροφορίες για τη χρήση των μυών, τον τρόπο υποδοχής των φορτίσεων στα πέλματα και αποκαλύπτει παραμορφώσεις της σπονδυλικής στήλης. Με τα δεδομένα αυτά παρέχεται η δυνατότητα ιατρικής παρέμβασης για τη διασφάλιση της ορθής ανάπτυξης του παιδιού.\nΕξαιρετικής σπουδαιότητας για τη διαφύλαξη της ομαλής ανάπτυξης των παιδιών είναι η διαχείριση των καταγμάτων. Συχνά απαιτείται χειρουργική αντιμετώπιση. Σε κάθε περίπτωση ελέγχεται μετεγχειρητικά η πρόοδος του τραύματος, καταβάλλοντας κάθε δυνατή προσπάθεια να παρέχεται στο παιδί η στοιχειώδης και ασφαλής ελευθερία κινήσεων μέχρι την πλήρη αποθεραπεία του.


_ M A N T A T A _ : 2015\nΜέσα στο χειμώνα του Δεκέμβρη με τη μεγαλύτερη νύχτα,\nμέσα στην κρίση με την ανεργία και τη φτώχεια,\nγια στεγασμένους και άστεγους ο καιρός κυλάει ασταμάτητα και\nμε μεγάλη υπόσχεση για καλύτερες μέρες,\nουρανίζοντας μια σπάνια πανσέληνο,\nΕλπίζοντας, πως η αγάπη των ημερών θα λιώσει τους πάγους,\nθα εξαφανίσει τα μίση, θα πάψει τους πολέμους,\nθα στεριώσει τη θάλασσα για να μην πνίγονται παιδάκια και πρόσφυγες,\nνα μην υπάρχουν πρόσφυγες, να μην υπάρχουν "ξένοι",\nνα στεγαστούν οι άστεγοι, να βρουν δουλειά οι νέοι,\nνα 'χουν σχολεία τα παιδιά, σύνταξη οι μεγάλοι,\nΕυχόμαστε μέσ' απ' την καρδιά :\nμα πρώτα, τώρα, ευχόμαστε :\nΓλυκά, Καλά Χριστούγεννα!\nPosted by Λεωνίδας at 9:49 μ.μ. Δεν υπάρχουν σχόλια:\nΛίγες ... αλλά επιτυχίες !\nΜε καθυστέρηση, βέβαια, αλλά πάλι καλά που τα γράφουμε και τώρα. Όταν τα μαθαίνω, τότε τα γράφω. Στην παρακάτω περίπτωση άλλα ήξερα και άλλα έμαθα τώρα, οπότε τα γράφω μαζί.\nΟ Γιάννης Λόλας του π. Ηλία και της Αποστολίας, κατοίκων Τρικάλων, πέρασε παλιότερα στη Σχολή Ευελπίδων και είναι ήδη στο τέταρτο έτος.\nΟ Κωνσταντίνος Συργκάνης του Αθανασίου και της Αναστασίας πέρασε φέτος στη Σχολή Ευελπίδων (εγγονός της Ολυμπίας Δημητρίου Γιαννούλα).\nΗ Ελισάβετ Κουτούλα του Βασιλείου και της Αθανασίας πέρασε φέτος στη Σχολή Υπαξιωματικών Διοίκησης Αεροπορίας στη Θεσσαλονίκη.\nΣτους επιτυχόντες αυτούς και σε όσους δεν ξέρω ή ξέχασα και πέρασαν σε κάποια Σχολή εκφράζουμε τα θερμά συγχαρητήρια και καμαρώνουμε γι' αυτούς !\nPosted by Λεωνίδας at 2:41 μ.μ. Δεν υπάρχουν σχόλια:\nΗ ιστοσελίδα ... του ΔΑΣ !\nΔημιουργήθηκε η ιστοσελίδα του ΔΑΣ Γεωργίτσας!\nΌλα τα μέλη, αλλά κι οι δικοί τους, μπορούν να βλέπουν την κίνηση του Δασικού Συνεταιρισμού του Αγροκτήματος της Γεωργίτσας και να ενημερώνονται εύκολα και γρήγορα.\nΤο όνομα της ιστοσελίδας είναι : "ΔΑΣ Γεωργίτσας" και θα την αναζητάτε στο διαδίκτυο έτσι : dasgeorgitsas.gr\nΗ ιστοσελίδα "ΔΑΣ Γεωργίτσας" έχει μερικές σελίδες, στις οποίες μπορείτε να βρείτε αυτό που ψάχνετε.\nPosted by Λεωνίδας at 3:22 μ.μ. Δεν υπάρχουν σχόλια:\nPosted by Λεωνίδας at 2:44 π.μ. Δεν υπάρχουν σχόλια:\nPosted by Λεωνίδας at 6:20 μ.μ. Δεν υπάρχουν σχόλια:\nPosted by Λεωνίδας at 10:14 π.μ. Δεν υπάρχουν σχόλια:\nΟ Χρήστος Τερζίδης του Κωνσταντίνου και της Αθανασίας Βλάχου (κόρη του Ανδρέα), κάτοικος Θεσσαλονίκης, πέρασε στο Κτηνιατρικό Τμήμα του Πανεπιστημίου Θεσσαλονίκης!\nΠάντα επιτυχίες στη ζωή σου!\nPosted by Λεωνίδας at 12:17 π.μ. Δεν υπάρχουν σχόλια:\nPosted by Λεωνίδας at 4:11 μ.μ. Δεν υπάρχουν σχόλια:\nΑπό το Διάκο με αγάπη\nΠερισσότερα στη σελίδα : "Διάκος"\nPosted by Λεωνίδας at 3:25 π.μ. Δεν υπάρχουν σχόλια:\nΠανηγύρι στο Διάκο!\nΠερισσότερα στη σελίδα "Διάκος".\nPosted by Λεωνίδας at 11:20 μ.μ. Δεν υπάρχουν σχόλια:\nΗ φόρμα !\nΗ φόρμα ... του ΔΑΣ !\nΑγαπητά μέλη του ΔΑΣ Αγροκτήματος Γεωργίτσας Γρεβενών,\nΑπό σήμερα έχουμε τη χαρά να επικοινωνούμε κι αλλιώς.\nΠριν από ένα μήνα λάβατε μια επιστολή μου, ως προέδρου του Δασικού Συνεταιρισμού μας. Σ' αυτήν σας ζητούσα να μου στείλετε τα ατομικά σας στοιχεία για να φτιάξουμε το Βιβλίο Μελών του Συνεταιρισμού μας και να επικοινωνήσουμε καλύτερα με την Τράπεζα Πειραιώς, από όπου και θα λάβετε τα μερίδιά σας.\nΑπό σήμερα, λοιπόν, όσοι μπορείτε να μπείτε και να διαβάσετε αυτήν την ιστοσελίδα, μπορείτε και να συμπληρώσετε την παρακάτω φόρμα με τα στοιχεία σας κι εγώ θα τα αντιγράψω στο Βιβλίο Μελών του Συνεταιρισμού μας.\nΠερισσότερα στη σελίδα : "ΔΑΣ Γεωργίτσας"\nΠάμε στη Γεωργίτσα !\nΤην Τετάρτη, 12 Αυγούστου 2015, ανοίγουμε την εκκλησία της Παναγιάς στη Γεωργίτσα!\nΘα τελεσθεί θεία λειτουργία από τους ιερείς του χωριού μας και μετά θα προσφερθεί λουκουμάκι από την Τασούλα Γαλάνη, γεύμα ...\nPosted by Λεωνίδας at 9:53 π.μ. Δεν υπάρχουν σχόλια:\nΚαλούνται τα μέλη του Δασικού Αναγκαστικού Συνεταιρισμού (νομής δάσους κτηνοτροφικού κλήρου) του Αγροκτήματος Γεωργίτσας Γρεβενών σε Τακτική Γενική Συνέλευση την Κυριακή 9 Αυγούστου 2015, ώρα 11:00΄το πρωί στην αίθουσα του παλιού Δημοτικού Σχολείου των Αγίων Θεοδώρων Γρεβενών.\nΠερισσότερα στη σελίδα : ΔΑΣ Γεωργίτσας\nPosted by Λεωνίδας at 9:18 π.μ. Δεν υπάρχουν σχόλια:\nΓια περισσότερα στη σελίδα "Παράδοση".\nPosted by Λεωνίδας at 1:23 π.μ. Δεν υπάρχουν σχόλια:\nPosted by Λεωνίδας at 1:17 π.μ. Δεν υπάρχουν σχόλια:\nΝέο Δ.Σ. της Εργάνης!\nΕκλογές της Εργάνης κι ανάσταση!\n1 Μάρτη 2015\nΞαφνικά η η Εργάνη δραστηριοποιείται!\nΣτ΄ αστεία και στο καλαμπούρι, κουβεντιάζοντας στο καφενείο, οι Αγιοθεοδωρίτες αποφάσισαν να κάνουν εκλογές και να δραστηριοποιήσουν και πάλι τον τοπικό "Εκπολιτιστικό Μορφωτικό Σύλλογο των Αγίων Θεοδώρων Η ΕΡΓΑΝΗ".\nΠερισσότερα στη σελίδα "Η ΕΡΓΑΝΗ".\nPosted by Λεωνίδας at 12:48 π.μ. Δεν υπάρχουν σχόλια:\nPosted by Λεωνίδας at 10:38 π.μ. Δεν υπάρχουν σχόλια:\nΠάμε στη Γεωργίτσα !2 Αυγούστου 2015 Την Τετάρτ...


Πώς μια δασκάλα μπορεί να πετύχει στον χώρο Media & Marketing; Πώς μια δασκάλα μπορεί να πετύχει στον χώρο Media & Marketing;\nΠώς μια δασκάλα μπορεί να πετύχει στον χώρο Media & Marketing;\nΊσως αναρωτιέσαι τι σχέση έχει μια δασκάλα στον χώρο των Media & Marketing. Σκέφτεσαι “Πώς μπορεί να συνδεθεί η εκπαίδευση και η διδασκαλία με τη δημιουργία π.χ. online περιεχομένου;” Και όμως, μπορεί!\nΊσως η πιο πάνω απορία σου λυθεί με βάση την προσωπική μου εμπειρία: Μιας απόφοιτης δασκάλας που έκανε στροφή στην καριέρα της και τα τελευταία χρόνια εργάζεται στον τομέα Media & Marketing. Είμαι η Εύη Οικονομίδου, Chief Editor & Content Creator στο StudentLife.com.cy και πιο κάτω σου εξηγώ πώς έκανα στροφή στην καριέρα μου και μετέτρεψα το χόμπι μου σε Full-Time δουλειά.\nΈχοντας βρει την ονειρική μου δουλειά, θα σου εξηγήσω πώς μπορείς κι εσύ να κάνεις το ίδιο και να πετύχεις σε κλάδο που ίσως είναι διαφορετικός από τις σπουδές σου:\nΠώς ξεκίνησαν όλα: Η πρώτη επαφή με το StudentLife\nΌλα ξεκινήσαν το καλοκαίρι του 2013. Τότε, είχα σκεφτεί να ξεκινήσω δικό μου blog, γράφοντας άρθρα με προσωπικές συμβουλές, σχολιασμό της επικαιρότητας κτλ. Λίγους μήνες μετά, είδα μια αγγελία στο Facebook από ένα νέο φοιτητικό website, που ζητούσε από φοιτητές να γράφουν χιουμοριστικά άρθρα, τα οποία θα δημοσιεύονταν στην ιστοσελίδα τους. Η αντίδραση μου τότε ήταν «γιατί όχι;»\nΗ αρχή μιας μελλοντικής “ονειρικής” καριέρας\nΤο Δεκέμβρη του 2013, όταν ήμουν τελειόφοιτη στο Πανεπιστήμιο Κύπρου, γνώρισα το Γιάννη Χατζηκωνσταντούρα, CEO και Co-founder του Studentlife.com.cy, με τον οποίο έμαθα τι ήταν και πού στόχευε το StudentLife. Έμαθα δηλαδή πώς θα εμπλεκόμουν εγώ (αρχικά) στην αρθρογραφία του website, δημιουργώντας αρχικά χιουμοριστικά άρθρα ανά εβδομάδα, σε μια νέα εταιρεία, που είχε (και έχει ακόμα) σκοπό να βοηθά και να ψυχαγωγεί τους Κύπριους φοιτητές, πέραν των άλλων υπηρεσιών της.\nΑρχικά δεν ήταν καθόλου δύσκολο. Ουσιαστικά αφιέρωνα κάποιες ώρες της εβδομάδας για να κάνω το χόμπι μου πράξη. Ως δασκάλα, πάντα με ενδιέφερε η ενασχόληση με τον κόσμο, η αλληλεπίδραση με το συμβαίνει γύρω μου και η βοήθεια φίλων και γνωστών – είτε με συμβουλές είτε με χιουμοριστικό τρόπο.\nΈτσι, σκέφτηκα: «Γιατί να μην προσπαθήσω να κάνω κι άλλο κόσμο να γελά;», ή «Γιατί να μη συμβουλεύσω όσο μπορώ κι άλλους φοιτητές;»\nΗ μετάβαση από Part-Time σε Full-Time δουλειά μέσω εμπειρίας\nΣπούδασα Δημοτική Εκπαίδευση (Επιστήμες της Αγωγής) στο Πανεπιστήμιο Κύπρου και στη συνέχεια ακολούθησε το μεταπτυχιακό μου στο University of Leeds στο Mathematics Education. Όπως προανέφερα, η αρθρογραφία για εμένα ήταν αρχικά χόμπι που συνδυαζόταν με τις σπουδές μου.\nΑπό απλή αρθρογράφος, μετέπειτα έγινα αρχισυντάκτρια στο StudentLife. Αυτό οφειλόταν στη συνεχή εμπλοκή μου με την ιστοσελίδα, το υλικό, και τους αρθρογράφους μας που έδειχνε να αποδίδει με επιτυχία με τους στόχους μας να πραγματοποιούνται.\nΑυτό έγινε κατά τη διάρκεια του μεταπτυχιακού μου, όταν προσπαθούσα εξ αποστάσεως να διαχειριστώ την ιστοσελίδα, δουλεύοντας Part-Time και σπουδάζοντας παράλληλα. Με την ολοκλήρωση του μεταπτυχιακού μου, απέκτησα τη Full Time δουλειά μου, ως η Chief Editor & Content Creator στο StudentLife.\nΤα καθήκοντα μου στη δουλειά μου και η σχέση τους με τις σπουδές μου\nΜε απλά λόγια, είμαι η αρχισυντάκτρια και υπεύθυνη δημιουργίας και διαχείρισης του περιεχομένου στο StudentLife.com.cy. Ελέγχω, διαχειρίζομαι, δημιουργώ και δημοσιεύω το υλικό (άρθρα, βίντεο, εικόνες) που θα μπει στην ιστοσελίδα μας, και στα Social Media μας, ή διαχειρίζομαι οποιαδήποτε υπηρεσία προώθησης περιεχομένου (Content Marketing).\nΌλα αυτά έχουν τη βάση τους στις σπουδές μου ως δασκάλα, μιας και κατά κύριο λόγο απαιτούν:\nσυνεργασία και συναναστροφή με κόσμο,\nεκφραστικότητα και πειθώ μέσω γραπτού λόγου.\nΕπίσης, είμαι υπεύθυνη για την επιλογή, καθοδήγηση και ενημέρωση (μέσω εκπαιδευτικών σεμιναρίων και καθημερινής επικοινωνίας) των αρθρογράφων του StudentLife. Η επιλογή τους γίνεται κάθε 4 μήνες, υπό μορφή Internship – πρακτικής άσκησης, και οι αρθρογράφοι μας είναι κυρίως φοιτητές, σε Κύπρο και εξωτερικό. Αποκτούν γνώσεις για online αρθρογραφία, δημιουργία και σύνταξη περιεχομένου στην ιστοσελίδα και βασικές γνώσεις Google Analytics για την επισκεψιμότητα των αναγνωστών στην ιστοσελίδα μας.\nΌλοι όσοι λαμβάνουν μέρος στα Internships μας είναι ενθουσιασμένοι για την εμπειρία που ζουν κοντά μας. Αρκετοί σκέφτονται ακόμη και να ακολουθήσουν τη δημοσιογραφία-αρθρογραφία ως τη μελλοντική δουλειά τους (ασχέτως σπουδής).\nΙδανικό Περιβάλλον εργασίας – Οι λόγοι που αγαπώ τη δουλειά μου\nΤο πιο σημαντικό σε ένα εργασιακό περιβάλλον, είναι να έχεις (υπο)στήριξη, σωστή καθοδήγηση και κίνητρο να συνεχίζεις να κάνεις αυτό που αγαπάς. Ο Γιάννης Χατζηκωνσταντούρας αποτελεί για εμένα το πρότυπο του εργοδότη που ο καθένας θα ήθελε να έχει δίπλα του. Καθημερινά, τονίζει σε εμένα και στους συναδέλφους μου, πόσο σημαντικό είναι να αντιμετωπίζουμε την κάθε δυσκολία με πείσμα και επιμονή και πως ότι κι αν γίνει, πρέπει να δίνουμε τον καλύτερο μας εαυτό, για να είμαστε περήφανοι για όσα θα πετύχουμε στο τέλος.\nΗ εμπλοκή μου με το StudentLife από την αρχή μέχρι σήμερα, με βοήθησε να συγκρίνω το «εργασιακό» περιβάλλον, με το περιβάλλον των σπουδών. Δηλαδή, τι θα γίνει εκεί έξω, αφού τελειώσουμε τις σπουδές μας; Πόση σημασία έχει ο εαυτός μας και πόση σημασία έχουν οι άνθρωποι που στηρίζονται πάνω μας σε μια δουλειά, σε μια υπηρεσία, ή στην προσωπική μας ζωή;\nΣυμπερασματικά, απολαμβάνω την κάθε μέρα στη δουλειά μου και αγαπώ ό,τι κάνω\nΣίγουρα υπάρχουν στιγμές που είναι πιο αγχωτικές από κάποιες άλλες. Όπως κάθε δουλειά, έχει τα deadlines της, έχει τις επαφές με κόσμο που θέλει να είναι ικανοποιημένος… Αλλά στην τελική, το κλίμα και οι σχέσεις που έχουμε στο StudentLife, θυμίζουν μια “δεύτερη” οικογένεια. Ο λόγος; Επειδή αγαπάμε αυτό που κάνουμε και θέλουμε να πετύχει! Αν τα πιο πάνω γίνονται με το «πρέπει» αντί με το «θέλω», η όλη διαδικασία χάνει την αξία και το νόημα της.\nΓια παράδειγμα, στα Internships όπου συντονίζω τους φοιτητές, γεμίζω με καθημερινή ικανοποίηση, μιας και είναι και σχετικό με το επάγγελμα της δασκάλας που σπούδασα. Η καθημερινή ενθάρρυνση, το κίνητρο και η παρότρυνση σε νέα παιδιά, γεμάτα όνειρα και στόχους, είναι λίγοι από τους λόγους που αγαπώ τη δουλειά μου.\nΑυτό με κάνει να συνεχίζω να είμαι αποδοτική: το αίσθημα της ικανοποίησης και ευχαρίστησης από τον κόσμο. Το χαμόγελο από ένα φοιτητή επειδή τον βοήθησα σε κάποιο πρόβλημα ή σε κάποια απορία για τις σπουδές του, μέχρι τις συμβουλές που θα δώσω στα σεμινάρια, ώστε να εξελιχθούν οι νέοι μας αρθρογράφοι, είναι μοναδικά.\nΔιάλεξε μια δουλειά που να σε “γεμίζει”!\nΤο πανεπιστήμιο δεν είναι μόνο διάβασμα, αποστήθιση και εξετάσεις. Είναι και εμπειρίες, είναι δύσκολες και ευχάριστες στιγμές. Αυτά συνεχίζονται και μετά τις σπουδές. Αν ξεκινήσεις να ασχολείσαι με κάτι που αγαπάς, τότε αυτό θα σε ωριμάσει τόσο σαν άνθρωπο, όσο και σαν μελλοντικό εργαζόμενο. Άρα, ο καθένας πρέπει να διαλέγει μια δουλειά που του επιτρέπει να είναι δημιουργικός και χαρούμενος – είτε αυτό σχετίζεται με τη σπουδή του, είτε όχι!\nΌλα γυρίζουν γύρω από τους στόχους που βάζουμε. Το πιο σημαντικό είναι να ορίζουμε εμείς τους στόχους μας, πάντα με θετική σκέψη, και να μην τα παρατάμε ποτέ. Τίποτα δεν είναι ακατόρθωτο, φτάνει να το πιστέψουμε και να οργανωθούμε σωστά για να το πετύχουμε. Όλα εξαρτώνται από εμάς και από τις ευκαιρίες που βρίσκουμε μπροστά μας.\nΤο πιο σημαντικό: Να μαθαίνεις όσο μπορείς τον εαυτό σου σε βάθος, το τι θέλει και το τι μπορεί να κάνει, ώστε να μπορείς τον προωθήσεις καλύτερα σε ό,τι κάνεις στο μέλλον!\nΘες να κάνεις κι εσύ στροφή στην καριέρα σου; Θες να βρεις δουλειά σε θέσεις Digital Marketing, ανεξάρτητα αν το πρώτο σου πτυχίο δεν σχετίζεται με αυτά;\nΜάθε για το StudentLife Academy, το εκπαιδευτικό πρόγραμμα που προσφέρει την ευκαιρία σε 15 νέους να αποκτήσουν θέση εργασίας στους τομείς του Digital Marketing & Business, χωρίς εργασιακή εμπειρία!\nΜάθε περισσότερα για το StudentLife Academy ΕΔΩ!


Κεραμιδόγατος: Με γειά τα μπάνια...\nΤην αφισούλα που βλέπετε κυκλοφόρησε σήμερα ο Εμπορικός Σύλλογος του Αγρινίου, για να υπενθυμίσει την εφαρμογή από το τελευταίο Σάββατο του Ιουνίου, του θερινού ωραρίου. Ο Σύλλογος υπενθυμίζει ακόμα, πως η σχετική απόφαση λήφθηκε σε δυο συσκέψεις των εμπόρων. Ετσι έγινε και μάλιστα με μεγάλη πλειοψηφία.\nΕτσι, για δυο μήνες τα Σάββατα τα εμπορικά του Αγρινίου κλείνουν και οι έμποροι πάνε για τα μπανάκια τους. Για τους υπολοίπους κατοίκους της περιοχής δεν γνωρίζουμε αν έχουν τη δυνατότητα να πλατσουρίζουν τα Σαββατοκύριακα.\nΚαλά μπάνια λοιπόν και καλές αγορές τα Σάββατα στα πολυκαταστήματα...\nΑναρτήθηκε από Κεραμιδόγατος στις 6/15/2010 10:04:00 μ.μ.\nΑνώνυμος 17 Ιουνίου 2010 - 2:13 π.μ.\nγιατι αν ανοιγαν θα εκαναν ουρεσ οι πελατες\nτι λες ρε γατε;;\nΑνώνυμος 17 Ιουνίου 2010 - 8:51 π.μ.\nΟτι κι αν πεις ότι κι αν γράψεις το ΚΚΕ και όσοι το ακολουθούν στον Εμπορικό Σύλλογο Αγρινίου δεν πρόκειται να αλλάξει γνώμη. Αλι και τριασαλί σε όλους τους υπολοίπους που πολύ απλά πληρώνουμε την αδιαφορία μας και την μη συμμετοχή μας. Καλά να μας κάνουν.


Browsing by Keywords "Franchise"\nTitle: Franchise εμπορικά και οικονομικά χαρακτηριστικά case study της εταιρείας JUMBO.  Author: Μπόσμου, Βασιλική Date: 2015-11-27\nTitle: Franchise: Ένας σύγχρονος τρόπος επιχειρηματικής δραστηριότητας  Author: Ξεΐνης, Σπυρίδων; Τριάντος, Δημήτριος Date: 2014-07-24 Full Text available\nTitle: Franchising  Author: Κουκιά, Σοφία Date: 2014-06-10 Full Text available\nTitle: Franchising: δικαιόχρηση - το παρόν και το μέλλον  Author: Βαρύτης, Κωνσταντίνος; Χατζημαυρούδη, Κρυσταλλένια Date: 2015-11-12\nTitle: Δικαιόχρηση (franshise): ένα ολοκληρωμένο επιχειρηματικό σύστημα  Author: Βασιλείου, Μιχάλης; Μπόλωσης, Ευάγγελος Date: 2016-06-24\nTitle: Νέα χρηματοοικονομικά προϊόντα: έρευνα ανάπτυξης στην περιοχή της Μακεδονίας.  Author: Παπασταματίου, Ζαφειρία; Προύντζου, Παναγιώτα Date: 2016-06-30\nTitle: Νέες μορφές προώθησης - διάθεσης προϊόντων (telemarketing - telesales)  Author: Μαρκουλά, Αναστασία; Μαστοράκη, Αλεξάνδρα; Θεοδωρίδη, Αναστασία Date: 2016-06-02\nTitle: Ο θεσμός του Franchising  Author: Νάση, Ανδρομάχη Date: 2016-06-30\nTitle: Οι τεχνικές franchising στην επιχειρηματικότητα.  Author: Λαγδός, Απόστολος Date: 2016-11-03\nTitle: Προοπτικές και σύγχρονες εξελίξεις της δικαιοπαροχής (Franchising) πολυεθνικών επιχειρήσεων στην Ελλάδα  Author: Πετραϊ, Εράντα Date: 2014-08-06 Full Text available\nTitle: Το franchise στην ελληνική πραγματικότητα: έρευνα σε fast food  Author: Παππά, Βασιλική; Χαλιάσου, Βερόνικα-Κωνσταντίνα Date: 2016-09-08\nTitle: Το franchise στις εταιρίες κινητής τηλεφωνίας. Το παράδειγμα της Vodafon.  Author: Αλμπάνης, Γιάννης Date: 2016-11-01\nTitle: Το franchise ως θεσμός εμπορικής συνεργασίας: η εφαρμογή του σε μια σύγχρονη ελληνική επιχείρηση.  Author: Βλάχου, Βασιλική Date: 2016-07-01\nTitle: Το σύστημα δικαιόχρησης "Franchising" και η εξέλιξη του στην Ελλάδα  Author: Νικολουζάκη, Ευαγγελία; Τσαβαλάς, Άρης Date: 2014-08-04 Full Text available


ΣΤΑΜΑΤΗΣ ΚΡΑΟΥΝΑΚΗΣ: «ΑΛΛΑΖΕΙ Η ΕΠΟΧΗ…»\nΑρχική σελίδα Celebrities Σταμάτης Κραουνάκης: «Αλλάζει η εποχή…»\n«Γιατί ήθελα μια φορά να μην καλέσω τον κόσμο κάπου, να πάω εγώ εκεί που είναι ο κόσμος. Είναι κάτι που με τρώει καιρό. Ήρθε και η συγκυρία. Είμαι ένας λαϊκός καλλιτέχνης. Αυτή η παράσταση, που γεννήθηκε πριν απο δύο καλοκαίρια, είναι ένα βιωματικό ρεπεράζ στις ποιητικές αιτίες των τραγουδιών μου. Με περιεχόμενο από όλες τις ηλικίες. Στην αρχή είχα σκεφτεί να το πάω για 30 παραστάσεις. Αρεσε στον κόσμο, άρχισαν οι παρατάσεις. Βρεθήκαμε να γυρνάμε όλη την Ελλάδα, φτάσαμε μέχρι το Λονδίνο. Είναι μια λιτή παράσταση, αλλά έχει και διονυσιακές στιγμές. Και πάμε να την αποχαιρετήσουμε στο σημείο όπου πυροδοτείται ο ανθρώπινος κόπος και η διατροφή, δηλαδή η ζωή. Μου είπαν θα έρθουν όλοι οι εργαζόμενοι, τους δώσαμε και ένα πολύ φτηνό εισιτήριο. Θα έρθουν και άνθρωποι που έχουνε δει την παράσταση. Θα δω κόσμο που δεν πηγαίνει ποτέ στις παραστάσεις μου. Φυσικά θα έρθει και το Κολωνάκι για να δει πως θα 'ναι ο Κραουνάκης στη Λαχαναγορά» τόνισε στην εφημερίδα Ελευθερία του Τύπου.\n-Υπάρχει ακόμα λαός και Κολωνάκι;\n«Στην Ελλάδα πάθαμε αυτόν τον διαχωρισμό για έναν βλακώδη λόγο. Περάσαμε από τον Κοτζαμπάση στο Κολωνάκι κατευθείαν. Η Ελλάδα δεν είχε ποτέ σοβαρή αστική διανοούμενη τάξη, ενγράμματη. Αυτό δημιούργησε πάρα πολλά τραύματα και στον λαό που έβριζε τους πλούσιους που ήταν εμβλήματα αμορφωσιάς. Μαζεύοντας λεφτά δεν κερδίζεις τίποτα. Ολοι θα πάρουμε δυο μέτρα χώμα με την τσιμεντούμπα από πάνω. Και ό,τι και να μυεί από πάνω, είτε βοτσαλάκι που έχω βάλει εγώ στον παππού μου και στον πατέρα μου, είτε μαρμαρούμπα, είτε γρανίτης, είτε ο βράχος του Γιβραλτάρ, από κάτω είναι δύο μέτρα γης.»\n- Μας ορίζουν τελικά τα μέτεμφυλιακά πάθη;\n«Ανήκω στον 21ο αιώνα. Δεν μασάω με τίποτα. Είμαι υποχρεωμένος να τάσσομαι συνέχεια με τους εικοσάρηδες. Εγώ σε αυτά τα παιδιά δεν θα επιτρέψω να μεταγγιστούν οι βλακείες. Αλλάζει η εποχή.»


ΠΛΑΤΩΝ ΔΡΑΚΟΥΛΗΣ: Στοχασμοί | Το χαμομηλάκι και το Παιδί - World of Children\nΠΛΑΤΩΝ ΔΡΑΚΟΥΛΗΣ: Στοχασμοί\n2008/10/05 — hamomilaki\nΑυτά, αγαπητό μου χαμομηλάκι, έλεγε στις αρχές του αιώνα ο Πλάτων Δρακούλης, ο μεγάλος πρωτοπόρος του Ελληνικού πνεύματος, πριν περίπου από 100 χρόνια στο περιοδικό του «Η ερεύνα».\n«Η σπατάλη του στοχασμού\n«Ο στοχασμός είναι ουσία η οποία δεν πρέπει να σπαταλάται, διότι η σπατάλη της επιφέρει μείωση όχι μόνο του διανοητικού σθένους αλλά και της σωματικής ρώμης.\nΗ μέριμνα για το αύριο είναι σπατάλη στοχασμού και ελαττώνει την ελκτική δύναμη της διανοίας.\nΌπως το κρίνο του αγρού, αμέριμνο για το αύριο, έλκει προς τον εαυτό του όλα τα αναγκαία για ευδαίμονα και έκλαμπρο βίο, έτσι και ο ανθρώπινος νούς αν συνεκέντρωνε τους στοχασμούς του στα πράγματα της ημέρας, χωρίς να τυρβάζει, χωρίς να αδημονεί για το αύριο και χωρίς να φοβάται το μέλλον, θα προσέλκυε στον εαυτό του πάντα τα χρεώδη προς ευδαίμονα και έκλαμπρο βίο.\nΟι ανάγκες του σήμερα είναι οι μόνες πραγματικές ανάγκες. ‘Εχεις ανάγκη του σημερινού γεύματος.\nΤου αυριανού γεύματος δεν έχεις σήμερα ανάγκη. Τι σπαταλάς τις δυνάμεις σου μεριμνώντας για την αυριανή σου ανάγκη? Δες το κρίνο του αγρού. Δεν αδημονεί ούτε επιδίδεται σε έργα και σχέδια για να αποθηκεύσει περίσσευμα ύδατος ή αέρος ή ηλιόφωτος για το αύριο εκ φόβου μη του λείψουν αύριο αυτά τα χρειώδη.\nΕάν έπραττε έτσι θα σπαταλούσε τις ελκτικές ικμάδες του στην προσπάθεια αποταμιεύσεως και δεν θα καθίστατο ποτέ τέλειο κρίνο που υπερτερεί σε πλούτο\nκαι απο αυτόν τον Σολομώντα όταν ευρισκετο σε όλη του την δόξα.\nΔεν είναι μεταφορική έκφραση αυτό, είναι νόμος του βίου.\nΗ ελκτική δύναμη της διάνοιας η οποία κατοικεί στον άνθρωπο, κατοικεί και στο\nκρίνο και αν την σπαταλάς στην μέριμνα για να αναγκαία εκτός των αναγκών της ημέρας, αποκόπτεις απο τον εαυτόν σου τις αρτηρίες μέσω των οποίων το Σύμπαν προμυθοποιείται να σου προμηθεύση κάθε τι το χρειώδες προς εξαφάλισιν της αυξήσεώς σου, της υγείας σου, της ισχύος σου και της ευπορίας σου κάθε μέρα».\nΗ κόπωση είναι ειδοποίηση ότι έχεις ανέλθει σε νέο στάδιο και ότι μέχρι να έρθει η στιγμή της νέας δράσης σου πρέπει να αναπαυθείς σαν να μην είχες άλλο μέλημα στον κόσμο. Αν παραβλέψεις την ειδοποίηση αυτή, το σώμα σου θα φθαρεί και στο τέλος θα εγκαταλειφθεί ως άχρηστο από το πνεύμα.\nΤο σώμα σου δια του χρόνου γίνεται δυσκίνητο όχι τόσο εξαιτίας υλικών αλλοιώσεων όσο από τις ιδέες τις οποίες βαθμηδόν απορροφά το πνεύμα σου. Μετά την ηλικία των 18 ή 29, αρχίζουν οι μέριμνες του βίου, η συγχρώτιση με διάνοιες παλαιού ρυθμού που ενεργούν μηχανικά. Η παιδική φαιδρότητα βαθμηδόν εκλείπει, και μαζί με αυτή και η παιδική ελαστικότητα του σώματος. Και τα δύο όμως αυτά στοιχεία είναι δυνατόν να διατηρηθούν συμβιβαζόμενα με την ωριμότητα της ηλικίας, αν φροντίζεις το πνεύμα σου να αποκτά νωπές ιδέες και όχι εώλους.\nΌτι απορροφά το πνεύμα σου κρυσταλλώνεται στο αίμα σου και διαπλάθει το σώμα σου. «Τον άνθρωπο τα βάσανα γηράζουν, και όχι ο χρόνος». Για αυτό το λόγο είναι ανάγκη περιοδικά να θέτονται κατά μέρος τα βάσανα λησμονούμενα παντελώς επί μια μέρα έτσι ώστε να ανοίγει μια οπή δια της οποίας να εισέρχεται το πνεύμα της φαιδρότητας και του αειθαλούς.\nΔύνασαι να τηρείς το πνεύμα σου αειθαλές και ακμαίο, αν ζητάς γαλήνια από την Υπέρτατη Σοφία να σε οδηγεί μακριά από τις νοσηρές ιδέες οι οποίες συνήθως εισορμούν στον νου σου χωρίς να το ξέρεις και να σε οδηγεί στις σφαίρες των υγιών ιδεών, των ιδεών της συμμετρικής ισχύος, της φαιδρότητας, της ευδοκίας, της καλαισθησίας.\nΗ ύλη χωρίς το πνεύμα εξασθενεί και γηράσκει κατά φυσικό νόμο. Αλλά κατά φυσικό επίσης νόμο η ύλη οδηγούμενη από το πνεύμα της ζωής διηνεκώς αναβιώνει και ενισχύεται.\nΟι άνθρωποι δεν ζητούν να άγονται από το πνεύμα και επομένως επικρατεί ο νόμος του γήρατος. Τα ζώα δεν έχουν την νόηση να ζητούν, οι άνθρωποι δεν έχουν το θάρρος.\nΤο σώμα χρησιμοποιείται από το πνεύμα όπως το πριόνι από τον ξυλουργό. Το πνεύμα εργάζεται διηνεκώς, και την εργασία του αποτελούν οι στοχασμοί του. Κάθε στοχασμός είναι ουσία που ακτινοβολεί από το πνεύμα. Είναι φανερό ότι μετά από χιλιάδες τέτοιες ακτινοβολήσεις το πνεύμα έχει ανάγκη από ανάπαυση. Εντεύθεν ο ύπνος. Διαρκούντος του ύπνου το πνεύμα περισυλλέγει τις ακτινοβοληθείσες ικμάδες του και αφού αναζωογονηθεί λαμβάνει πάλι κατοχή του σώματος και αρχίζει εκ νέου την εργασία του. Δια του ύπνου το πνεύμα συγκεντρώνει τις δυνάμεις του.\nΤο απαιτούμενο πράγματι για την συγκέντρωση των πνευματικών δυνάμεων είναι η άκρα αδράνεια του σώματος και όσο μεγαλύτερος είναι ο βαθμός της επιτυγχανόμενης σωματικής αδράνειας τόσο μικρότερος είναι ο απαιτούμενος χρόνος υπνώσεως.\nΠολλές φορές το πνεύμα συναντά δυσκολία στην προσπάθειά του να περισυλλέξει τις δυνάμεις του, και αποτέλεσμα αυτής της δυσκολίας είναι η αϋπνία. Το πνεύμα προσπαθεί να αφήσει το σώμα σε αδράνεια και δεν δύναται. Εντεύθεν η αϋπνία. Όσο διαρκούσε η ημέρα σκόρπισε πολύ τους στοχασμούς του και δυσκολεύεται να τους περισυλλέξει.\nΜόλις το σώμα περιέλθει σε αδράνεια απέρχεται σε άλλους ορίζοντες και συλλέγει εντυπώσεις Εντεύθεν τα όνειρα.\nΤο πνεύμα σου έχει τις αισθήσεις του όπως και το σώμα σου, αλλά ελλείψει χρήσεως τα πνευματικά αισθητήρια αμβλύνθηκαν. Εντεύθεν όταν κοιμάσαι και το πνεύμα σου εισάγεται σε άλλες σφαίρες δεν ωφελείται όσο έπρεπε, και μάλιστα αδημονεί. Είναι ανάγκη να προετοιμαστεί γι αυτό πριν αφήσει την διαμονή του στο σώμα ειδάλλως θα είναι ξένο στον πνευματικό κόσμο. Ο άριστος τρόπος της προπαρασκευής είναι να θυμάσαι ακράδαντα ότι είσαι πνεύμα, όχι σώμα. Ιδίως η ενθύμηση αυτή να είναι ζωηρή την στιγμή που πέφτεις για ύπνο. Αυτή η ενθύμηση είναι σαν τηλεγράφημα που στέλνεις προς αυτούς που κατοικούν στον πνευματικό κόσμο για να σε περιμένουν και να σε υποδεχτούν σαν ίσο τους. Αλλιώς θα πλανηθείς σε ειδεχθείς κόσμους κατωτέρων όντων. Αλλά η ενθύμηση ότι είσαι πνεύμα, απαύγασμα της θείας ουσίας, σε εισάγει σε κόσμους ζωής και κάλλους.\nΚάθε στοχασμός είναι ουσία την οποία ο άνθρωπος απορροφά με εκών άκων. Σε συμφέρει άρα απείρως να είναι εκλεκτής φύσεως. Η ευδοκίμηση και ευδαιμονία του βίου εξαρτάται κυρίως από αυτή τη χημική σύμμειξη. Συνταυτίσου με τα βιονομικά κέντρα, όχι με τα οικονομικά αν θέλεις να έχεις κάθε αγαθό στην ζωή σου. Ή, κατά την φράση του Χριστού, «ζήτα πρώτον την βασιλείας του Θεού, και τα αγαθά του βίου θα σου επιδαψιλευθούν αυτομάτως».\nΗ επιστήμη του μέλλοντος θ’ αναγνωρίσει τον στοχασμό ως χημική ουσία, και το ποιόν αυτού εξαρτάται από τα στοιχεία που προσκολλώνται σε αυτόν. Τα στοιχεία της αδημονίας, του άλγους, του μίσους, του φθόνου εκφαυλίζουν την ποιότητα του στοχασμού και εντεύθεν εκφυλλίζουν τον οργανισμό και φυσιολογικώς και φυσιογνωμικώς. Υγεία και κάλλος ουδέποτε συμβιβάζονται με φαύλους ή απαίσιους στοχασμούς.\nΟ έχων την τέχνη να λησμονεί, έχει την τέχνη να απομακρύνει από τους στοχασμούς του τα στοιχεία που τους εκφαυλίζουν, – απαισιοδοξία, σκαιότητα. Θυμό, μελαγχολία, φθόνο, ραδιουργία, μνησικακία, σκωπτικότητα, χαιρεκακία, δυσμένεια είτε στον λόγο είτε σε δράση, είτε σε διανόηση. Όταν κινδυνεύεις να περιπέσεις σε αυτά, ζήτα γαλήνια τα αντίθετα, και η ελκτική δύναμη της διάνοιάς σου θα τα φέρει. Ένας αποτελεσματικός τρόπος να ζητάς κάτι νοερά είναι να βλέπεις τον εαυτό σου με την φαντασία σου, να έχει ήδη το ζητούμενο. Η τέχνη του Λησμονείν είναι πολύτιμη για την επιδίωξη οιουδήποτε πράγματος. Πρέπει συχνά να λησμονείς το επιδιωκόμενο αν θέλεις αυτό να έρθει προθυμότερα. Η ποινή της παραβάσεως είναι στενότης ορίζοντος, μονομανία, ψύχωσις. Είναι έλλειψη κρίσης να προσκολλάται κάποιος σε μια ιδέα, παραφροσύνη δε να θέλει όλοι οι άλλοι ν’ ακολουθήσουν την ιδέα στην οποία έχει προσκολληθεί.»\nΛόγια σοφά και διαχρονικά, λέω εγώ.\nΛόγια αγάπης, που περιέχουν το μυστικό της ευτυχίας.\nΤελικά, τα πράγματα είναι πολύ πιο απλά απ’ ό,τι νομίζουμε και έχουμε διδαχθεί.\nΑν θέλετε να διαβάσετε ένα αφιέρωμα στον Πλάτωνα Δρακούλη, πατήστε εδώ.\nΑν θέλετε να διαβάσετε και άλλα άρθρα του Πλάτωνα Δρακούλη, κάντε κλικ εδώ, και έπειτα πηγαίνετε στην ετικέτα «Πλάτων Δρακούλης»\nΑναρτήθηκε στις Χωρίς κατηγορία. Ετικέτες: Πνευματικοί θησαυροί. Leave a Comment »\n« Το χαμομηλάκι υπουργός καμπάνιας και ακτιβισμού :-)\nΆξιον Αγάπης: Η Συλλογή »


Μητροπολίτης Γλυφάδας : Να καθαιρεθεί ο Ιερέας που κοινώνησε απο παπικό !\n«Δια τους διαπράξαντας κληρικούς το ανωτέρω ολίσθημα-πλάνη, οι ιεροί κανόνες είναι αυστηρότατοι και ορίζουν καθαίρεσιν»\nΟ ιεράρχης έχει αποστείλει επιστολή στον.....\nκ. Ιερώνυμο και του αναφέρει ότι «κατά την 18ην Διεθνήν Οικουμενικήν Σύνοδον Ορθοδόξου Πνευματικότητος, την διεξαχθείσαν εν τη Διορθοδόξω Μονή Bose Ιταλίας, από 8 ώς 11 Σεπτεμβρίου, ορθόδοξος ιερεύς εγγεγραμμένος εν τη δυνάμει των κληρικών της Ιεράς Αρχιεπισκοπής Αθηνών (σ.σ.: αναφέρεται το όνομά του) κεκοινώνηκεν μετά των παπικών όστιαν εν τη υπό Λατίνων τελεσθείσαν λατρευτικήν σύναξιν, παρουσία Ελλήνων ορθοδόξων αρχιερέων και καθηγητών πανεπιστημίων».\nΟρθώς έπραξε ο Σεβασμιώτατος Γλυφάδος ωστόσο ευχόμεθα και η Ιεραρχία της Εκκλησίας της Ελλάδος να πράξει το ίδιο στις περιπτώσεις Αρχιερέων ή Ιερέων που όχι μόνο παραβιάζουν τους Ιερούς Κανόνες αλλά καμαρώνουν και για αυτό.\nΑνώνυμος 5 Οκτωβρίου 2010 - 1:15 μ.μ.\nΕάν όντως έτσι είναι, γιατί δεν ανακοινώνετε το όνομά του, να ξέρουμε κι εμείς από πού να φυλαγόμαστε;\nΑνώνυμος 10 Φεβρουαρίου 2011 - 12:44 μ.μ.\nΕίναι όντως αληθής η πληροφορία που έχω ότι στο περιοδικό "εφημέριος" το οποίο απευθύνεται στους ιερείς δημοσιεύθηκε προσφάτως επιστολή παπικού ιερέως ο οποίος μας μας εμπαίζει τους ορθοδόξους δια την μετάδοσιν της Θείας Κοινωνίας εις τά βρέφη; Παρακλώ όπως ερευνήσετε το ζήτημα και αν αι πληροφοριαι δεν διαψευσθούν ενημερώσατε τον κόσμο και διαμαρτηρηθείτε. Αυτά διδάσκοτναι οι ιερείς μας. Φανταστήτε τον απλό, ευλαβή αλλά και αμαθή ιερέα της υπαιθρου ο οποίος θα διαβάσει την συγκεκριμένη άποψη στο επίσημο περιοδικο της Εκκλησίας!\nΕυχαριστώ θερμώς και εύχομαι ο Θεός να σας ενδυναμώνη.


Νέοι γονείς: Πώς θα καταλάβετε ότι είστε έτοιμοι | imommy\nimommy.gr • Μπαμπάς • Νέοι γονείς: Πώς θα καταλάβετε ότι είστε έτοιμοι\nΝέοι γονείς: Πώς θα καταλάβετε ότι είστε έτοιμοι\nΜπαμπάς | 7 Δεκεμβρίου 2020 | 08:00 | iMommy Team\nEίστε έτοιμοι να γίνετε γονείς; Πώς θα καταλάβετε ότι είστε έτοιμοι να φέρετε στον κόσμο τα δικά σας παιδιά; Σε τι θα πρέπει αν σμυφωνείτε;\nΕίστε εσείς και ο σύντροφός σας έτοιμοι για ένα παιδί; Μπορεί να έχετε μιλήσει αόριστα για την επιθυμία σας κάποια στιγμή στο μέλλον να δημιουργήσετε την δική σας οικογένεια και να φέρετε στον κόσμο τα δικά σας παιδιά αλλά πώς θα γνωρίζετε αν είστε κατάλληλοι για να δημιουργήσετε μια οικογένεια; Εάν δεν μπορείτε να συμφωνήσετε στα ακόλουθα, τότε ίσως θα ήταν καλύτερο να το σκεφτείτε περισσότερο.\nΓια να καταλάβετε αν είστε έτοιμοι να φέρετε στο κόσμο το δικό σας παιδί, είναι σημαντικό, μεταξύ άλλων, να αναλογιστείτε τα εξής:\n*Βρίσκεστε στην ίδια σελίδα;\nΠολλοί άνθρωποι έχουν σχεδόν έμφυτη την τάση να δημιουργήσουν την δική τους οικογένεια, σε τέτοιο βαθμό που μπορεί να γίνεται δύσκολο για αυτούς να κατανοήσουν γιατί άλλοι δεν το θέλουν και τόσο. Μπορεί να ακούγεται προφανές, αλλά είναι σημαντικό να συζητήσετε ανοιχτά και συγκεκριμένα με το σύντροφό σας για το ενδεχόμενο ενός παιδιού.\nΕάν ο σύντροφός σας δεν θέλει να συζητήσει καν για το ενδεχόμενο ενός παιδιού, ούτε ακόμα και μετά από μερικές συζητήσεις στο πέρασμα του χρόνου, τότε μάλλον δεν βρίσκεστε στην ίδια σελίδα και θα πρέπει να το ξανασκεφθείτε.\n*Στόχοι και πρόγραμμα\nΜπορεί να θέλετε ένα μωρό σύντομα, αλλά ο σύντροφός σας δεν είναι ακόμα έτοιμος. Εάν ο σύντροφός σας επιμένει να κάνει πρώτα ένα τεράστιο βήμα στην καριέρα του τα επόμενα δύο έως τρία χρόνια, ίσως θέλει να ταξιδέψει μετά ή έχει γενικότερα έχει ένα εντελώς διαφορετικό χρονοδιάγραμμα τότε είναι πιθανό ότι δεν είστε έτοιμοι ακόμα.\nΠαρόλο που οι σχέσεις αφορούν συμβιβασμό και ο συγχρονισμός μπορεί να μην είναι το παν, είναι ακόμα πολύ σημαντικό. Εάν και οι δύο δεν μπορείτε να συμφωνήσετε πότε να αποκτήσετε ένα παιδί, τότε μάλλον χρειάζεστε ακόμα χρόνο.\n*Πώς βλέπετε την σχέση σας στο μέλλον;\nΈχετε μιλήσει ποτέ με τον σύντροφό σας για το πώς φαντάζεστε την σχέση σας στο μέλλον; Αν δεν το έχετε κάνει, αποφεύγετε να το κάνετε και ειδικότερα δεν μπορείτε να φανταστείτε το μέλλον μαζί, τότε ίσως θα ήταν καλύτερο να το σκεφτείτε και πάλι και να δώσετε χρόνο στον εαυτό σας.\nΕάν εξακολουθείτε να είστε διστακτικοί ή να έχετε αμφιβολίες, μπορεί να πρέπει να δείτε ξανά από την αρχή κάποια ζητήματα στην σχέση.


JANOD-ΖΩΑΚΙΑ ΠΟΜ-ΠΟΜ - JANOD - Εκδόσεις Ψυχογιός\nΑρχική Σελίδα > JANOD-ΖΩΑΚΙΑ ΠΟΜ-ΠΟΜ\nΗλικία : 5-6,7-8,9-11,12-13\nΕναλλακτικός κωδικός: T-JND-J07774\nΚουτί που περιέχει 5 ζωάκια πομ-πομ που θα φτιάξεις μόνος σου. Κάθε ζώο αποτελείται από το σώμα και τα πόδια, έναν δίσκο από χαρτόνι και μια μπάλα μαλλί για να φτιάξεις το πομ-πομ. Για να φτιάξεις το πομ-πομ, θα πρέπει να τοποθετήσεις τον δίσκο επάνω στο ζώο και να τυλίξεις το νήμα γύρω του, περνώντας το από τη σχισμή που υπάρχει γι' αυτό τον σκοπό. Όταν τυλίξεις όλη την μπάλα γύρω από το ζώο, θα πρέπει να κόψεις το νήμα γύρω γύρω, βάζοντας το ψαλίδι σου ανάμεσα στον ζώο και στον δίσκο. Μετά θα δέσεις το πομ-πομ με ένα κομμάτι νήμα και τότε μπορείς να αφαιρέσεις τον χάρτινο δίσκο. Έτοιμο! Στερέωσε τα πόδια στο ζώο και έχεις μια όμορφη φιγούρα. Ζωάκια που μπορείς να φτιάξεις: γάτα, λύκος, κοτόπουλο, αλεπού και λαγός.\nΣυμπεριλαμβάνονται 5 μπάλες από μαλλί και 2 με ασημένια νήματα.\nΣυμπεριλαμβάνεται 1 φυλλάδιο οδηγιών (μεταφρασμένο στα αγγλικά, στα γερμανικά, στα ολλανδικά, στα ισπανικά, στα ιταλικά και στα ρωσικά).


Conrad Bangkok Μπανγκόκ Ταϊλάνδη - ΟΙ ΚΑΛΥΤΕΡΕΣ ΕΚΠΤΩΣΕΙΣ για ξενοδοχεία\nΚράτηση σε Conrad Bangkok\n( 639 κριτικές)Δείτε τι είπαν οι επισκέπτες\nΟδός Yaowarat4,15 km\nΟδός Khao San5,86 km\nΝαός Wat Pho6,04 km\nΜεγάλο Ανάκτορο6,24 km\nΥδάτινο Πάρκο Fantasia Lagoon13,38 km\n87 Wireless Road, Pathumwan, Σουκουμβίτ, Μπανγκόκ, Ταϊλάνδη, 10330 - ΣΤΟΝ ΧΑΡΤΗ\nΔιαθέσιμα δωμάτια σε Conrad Bangkok\nΠερισσότερες πληροφορίες για Conrad Bangkok\nΠροσφέροντας ποιοτικά καταλύματα στην ψώνια, εστιατόρια, επαγγελματικές δραστηριότητες περιφέρεια της Μπανγκόκ, το Conrad Bangkok Hotel είναι μια δημοφιλής επιλογή τόσο για αυτούς που ταξιδεύουν για δουλειές όσο και για τους τουρίστες. Το συναρπαστικό κέντρο της πόλης είναι μόνο 0.1 km μακριά. Αυτό το μοντέρνο ξενοδοχείο βρίσκεται κοντά σε δημοφιλή αξιοθέατα της πόλης όπως τα Πρεσβεία Ηνωμένων Αραβικών Εμιράτων, ANS International Custom Tailors, Πρεσβεία Ιταλίας.\nΜε τις υψηλού επιπέδου υπηρεσίες και την μεγάλη ποικιλία ανέσεων, το Conrad Bangkok Hotel δεσμεύεται ότι η διαμονή σας θα είναι όσο πιο άνετη γίνεται. Η ιδιοκτησία παρέχει 24ωρη υπηρεσία δωματίου, 24ωρη φύλαξη, παντοπωλείο, ημερήσιος καθαρισμός, ταχυδρομική υπηρεσία, φροντίζοντας για τη μέγιστη δυνατή άνεση των επισκεπτών.\nΕλάτε σε ένα από τα 391 φιλόξενα δωμάτια και ξεφύγετε από τα άγχη της ημέρας με μια ευρεία γκάμα ανέσεων, όπως επίπεδη τηλεόραση, παντόφλες, σύνδεση internet (ασύρματη), ασύρματη σύνδεση internet (δωρεάν), στροβιλική μπανιέρα, που θα βρείτε σε ορισμένα από αυτά. Το ξενοδοχείο προσφέρει υπέροχες ψυχαγωγικές εγκαταστάσεις όπως οι αίθουσα γιόγκα, υδρομασάζ, γυμναστήριο, σάουνα, εξωτερική πισίνα για να είναι η διαμονή σας αξέχαστη. Το Conrad Bangkok Hotel είναι μια έξυπνη επιλογή για τους ταξιδιώτες στη Μπανγκόκ προσφέροντας κάθε φορά μια ήρεμη και ήσυχη διαμονή.\nΟδός Yaowarat - 4,15 km\nΟδός Khao San - 5,86 km\nΝαός Wat Pho - 6,04 km\nΜεγάλο Ανάκτορο - 6,24 km\nΥδάτινο Πάρκο Fantasia Lagoon - 13,38 km\nΠρεσβεία Ηνωμένων Αραβικών Εμιράτων - 80 m\nΠρεσβεία Ιταλίας - 90 m\nΓενικό Προξενείο Δημοκρατίας του Ουζμπεκιστάν - 120 m\nΠρεσβεία Νέας Ζηλανδίας - 130 m\nΠρεσβεία Καζακστάν - 180 m\nΠρεσβεία Αιγύπτου - 200 m\nΧρέωση πρωινού (αν δεν περιλαμβάνεται στην τιμή του δωματίου): 1036 THB\nΚόστος Internet/Wi-Fi ανά ημέρα: 300 THB\nΚριτικές για το Conrad Bangkok από πραγματικούς επισκέπτες\nΚΡΙΤΙΚΕΣ ΣΤΗΝ AGODA (639)ΚΡΙΤΙΚΕΣ ΣΤΗΝ BOOKING.COM (210)\nΜε βάση 639 κριτικές\nΕμφανίζονται 444 σχόλια επαληθευμένων επισκεπτών\nGOO από Σιγκαπούρη\nΗ κριτική γράφτηκε στις 22 Οκτωβρίου 2009\nΣταθμός BTS Phloen Chit στα 0.51 χλμ.


Καλώς ήρθατε στην Πανελλήνια Ένωση Αξιωματικών Λ.Σ.: ΠΕΑΛΣ: ΜΕ ΙΔΙΑΙΤΕΡΗ ΕΠΙΤΥΧΙΑ Η ΠΑΡΟΥΣΙΑΣΗ ΤΟΥ ΒΙΒΛΙΟΥ ΤΗΣ ΠΕΑΛΣ, ΠΑΡΟΥΣΙΑ ΣΥΣΣΩΜΗΣ ΤΗΣ ΠΟΛΙΤΙΚΗΣ ΚΑΙ ΣΤΡΑΤΙΩΤΙΚΗΣ ΗΓΕΣΙΑΣ Στην ίδια ρότα Υπουργείο Ναυτιλίας, Λιμενικό Σώμα, ΠΕΑΛΣ [ΦΩΤΟ]\nΠΕΑΛΣ: ΜΕ ΙΔΙΑΙΤΕΡΗ ΕΠΙΤΥΧΙΑ Η ΠΑΡΟΥΣΙΑΣΗ ΤΟΥ ΒΙΒΛΙΟΥ ΤΗΣ ΠΕΑΛΣ, ΠΑΡΟΥΣΙΑ ΣΥΣΣΩΜΗΣ ΤΗΣ ΠΟΛΙΤΙΚΗΣ ΚΑΙ ΣΤΡΑΤΙΩΤΙΚΗΣ ΗΓΕΣΙΑΣ Στην ίδια ρότα Υπουργείο Ναυτιλίας, Λιμενικό Σώμα, ΠΕΑΛΣ [ΦΩΤΟ]\nΑριθμ. Πρωτ.: Φ.200/Ε/169/16\nΠραγματοποιήθηκε σήμερα 7 Δεκεμβρίου 2016 εντός του κτιρίου ΥΝΑΝΠ, η παρουσίαση του βιβλίου της Πανελλήνιας Ένωσης Αξιωματικών Λιμενικού Σώματος με τίτλο «Στην ίδια ρότα Υπουργείο Ναυτιλίας, Λιμενικό Σώμα, ΠΕΑΛΣ».\nΤο βιβλίο παρουσίασαν ο συγγραφέας και γνωστός δημοσιογράφος κ. Σταυρακάκης Μανώλης, ο τ. Πρόεδρος ΝΕΕ και νυν Πρόεδρος HELMEPA κ. Γράτσος Γεώργιος, ο δημοσιογράφος, βετεράνος του ναυτιλιακού ρεπορτάζ κ. Πηγαδάς Νικόλαος και ο Επίτιμος Αρχηγός Λ.Σ. Ναύαρχος ΛΣ (εα) Μπούσιος Αθανάσιος. Το συντονισμός της παρουσίασης είχε ο Αντιπρόεδρος της ΠΕΑΛΣ Αντιπλοίαρχος ΛΣ Ξυπνητός Φραγκίσκος.\nΤην εκδήλωση χαιρέτησε ο Υπουργός Ναυτιλίας και Νησιωτικής Πολιτικής κ. Παναγιώτης Κουρουμπλής.\nΠαρέστησαν και τίμησαν με την παρουσία τους:\nο Γενικός Γραμματέας του ΥΝΑΝΠ κ. Γιάννης Θεοτοκάς, ο τ. Υπουργός Ναυτιλίας και Νησιωτικής Πολιτικής και Βουλευτής Α΄ Πειραιά ΣΥΡΙΖΑ κ. Θοδωρής Δρίτσας, η Βουλευτής Β΄ Πειραιά ΣΥΡΙΖΑ κα Εύη Καρακώστα, ο Αντιπεριφερειάρχης Νήσων κ. Χατζηπέρος Παναγιώτης, ο Εισαγγελέας Αναθεωρητικού Δικαστηρίου Αντιστράτηγος Ζαφειρόπουλος Δημήτριος, ο Αρχηγός Λ.Σ.-ΕΛ.ΑΚΤ. Αντιναύαρχος Λ.Σ. Ράπτης Σταμάτιος, ο Α΄ Υπαρχηγός Λ.Σ. Αντιναύαρχος ΛΣ Κλιάρης Θεόδωρος, ο Β΄ Υπαρχηγός ΛΣ Αντιναύαρχος ΛΣ Μπαρκάτσας Γεώργιος, ο Διοικητής 1ης ΠΕΔΙΛΣ Υποναύαρχος ΛΣ Ντούνης Αθανάσιος, ο Διευθυντής Δ΄ Κλάδου Υποναύαρχος ΛΣ Σεφεριάδης Γεώργιος, ο Διευθυντής Β΄ Κλάδου Ναυτιλίας Υποναύαρχος ΛΣ Παρασκευάς Παναγιώτης, ο Διευθυντής Προσωπικού Λ.Σ. Αρχιπλοίαρχος ΛΣ Παπαλεονάρδος Δημοσθένης, ο Κεντρικός Λιμενάρχης Πειραιά Αρχιπλοίαρχος ΛΣ Λεοντάρας Κωνσταντίνος.\nΠαρέστησαν επίσης: ο Πρόεδρος της Πανελλήνιας Ομοσπονδίας Αστυνομικών Υπαλλήλων κ. Γερακαράκος Γρηγόρης, ο Πρόεδρος της Πανελλήνιας Ομοσπονδίας Αξιωματικών Αστυνομίας κ. Κατσιαμάκας Γιάννης, ο Πρόεδρος της Ένωσης Πλοιοκτητών Ρ/Κ – Ν/Γ Πλοίων κ. Ξηραδάκης Παύλος, ο Πρόεδρος της Πανελλήνιας Ένωσης Επαγγελματικών Τουριστικών Ημεροπλόων Σκαφών κ. Τριανταφύλλου Δημήτρης με την Υπεύθυνη Δημοσίων Σχέσεων της Ένωσης κα Δαμίγου Έφη και ο Εντεταλμένος Σύμβουλος του Δήμου Πειραιά κ. Σταύρος Βοϊδονικόλας.\nΤέλος, την εκδήλωση τίμησαν με την παρουσία τους οι Επίτιμοι Αρχηγοί, Ναύαρχος ΛΣ (εα) Παπανδρέου Αριστείδης, ο Ναύαρχος ΛΣ (εα) Συρίγος Ανδρέας και ο Ναύαρχος ΛΣ (εα) Ρεντζεπέρης Θεόδωρος.\nΟ Πρόεδρος της Πανελλήνιας Ένωσης Αξιωματικών Λιμενικού Σώματος κ. Δημήτρης Α. Σαϊτάκης από το Ηράκλειο της Κρήτης, καθώς έκτακτες υπηρεσιακές υποχρεώσεις δεν επέτρεψαν την φυσική παρουσία του στην εκδήλωση απευθύνθηκε στους παριστάμενους, τονίζοντας ότι σκοπός του εγχειρήματος ήταν «να διαφυλάξουμε τη συνδικαλιστική μας ιστορία, σεβόμενοι τη μνήμη και τους αγώνες όλων εκείνων που υπηρέτησαν από διαφορετικές θέσεις και αξιώματα τον κοινό μας σκοπό. Στην πορεία, συνειδητοποιήσαμε ότι με την έκδοση αυτή, ερχόμαστε να καλύψουμε ένα έλλειμμα που υπήρχε στον τομέα της ενημέρωσης και της πιστής καταγραφής ιστορικών γεγονότων και κρίσιμων αποφάσεων, που αφορούσαν όχι μόνο εμάς τους Λιμενικούς και το Λιμενικό Σώμα, αλλά γενικότερα, κρίσιμους τομείς του κράτους και της εθνικής οικονομίας.\nΚαι όλα αυτά, όχι να μένουν διάσπαρτα, όπως είναι εύλογο να υπάρχουν είτε σε μελέτες, είτε σε βιβλία, είτε σε άρθρα, αλλά να παρουσιαστούν από την οπτική γωνία ενός ανθρώπου, που έζησε τα γεγονότα και τους πρωταγωνιστές τους, που μπορεί να διακρίνει την αξία του Ανθρώπου, της κινητήριας δύναμης όλου αυτού που εμείς ως ένστολοι έχουμε ταχθεί να υπηρετούμε.»\nΉταν ιδιαίτερη τιμή και χαρά για μας που καταφέραμε και υλοποιήσαμε μια πρωτόγνωρη απόφαση. Μια έκδοση που τιμά συνολικά το χώρο μας, αλλά και που περιποιεί ιδιαίτερη τιμή για κάθ’ ένα ξεχωριστά στέλεχός μας, από όποια θέση κι αν υπηρετεί αυτό.\nΜε το βιβλίο, μάς δίνεται η ευκαιρία να υπερβούμε τον εαυτό μας, να ξεφύγουμε από τα καθημερινά μας καθήκοντα και να ανατρέξουμε στην ιστορία μας, σε μια ιστορία ενός Σώματος που έχει γράψει ηρωικές σελίδες, συμμετέχοντας τόσο στους μικρούς και μεγάλους αγώνες του λαού μας για εθνική ανεξαρτησία και ελευθερία, όσο και στη σύγχρονη καθημερινότητά μας, υπηρετώντας με αξιώσεις τον χρυσοφόρο κλάδο της ελληνικής ναυτιλίας και διασφαλίζοντας την ασφάλεια και την ευνομία στις ελληνικές θάλασσες.\nΌπως είπε και ο συγγραφέας, υπάρχουν δυο άλλα βιβλία που αναφέρονται διεξοδικά στην Ιστορία του ΥΕΝ και του Λιμενικού Σώματος, τα οποία έχουν κι αυτά την ιστορική τους ανεκτίμητη αξία, τη συνεισφορά τους στη διατήρηση της ιστορικής μνήμης.\nΤο τρίτο βιβλίο, το βιβλίο της ΠΕΑΛΣ, έρχεται επομένως την κατάλληλη στιγμή, να συμπληρώσει αυτήν την ιστορική αφήγηση, προσθέτοντας αυτό που έλειπε, το συνδικαλιστικό κεφάλαιο.\nΔεν μπορούμε επομένως παρά να εκφράσουμε την ικανοποίησή μας αφού επί των ημερών μας έγινε αυτή η παρουσίαση και ευχόμαστε πραγματικά το βιβλίο να διαβαστεί και να εμπλουτιστεί.\nΕνόψει της συμπλήρωσης των εκατό χρόνων από την ίδρυση του ΛΣ, είμαστε βέβαιοι ότι θα αξιοποιηθεί και θα φανεί κι αυτό χρήσιμο αφού αναφέρεται σε μια υπό διαμόρφωση πραγματικότητα με τους βασικούς της πρωταγωνιστές σε πλήρη δράση και ανησυχία.\nΟ συγγραφέας κατάφερε να συνδυάσει τα ιστορικά γεγονότα και τις πολιτικές εξελίξεις στον τόπο μας με τις συνδικαλιστικές παρεμβάσεις της ΠΕΑΛΣ κι αυτό είναι στα θετικά της εξιστόρησης αυτής.\nΟ αναγνώστης βέβαια αντιλαμβάνεται ότι ο συνδικαλιστικός ρόλος είναι περιορισμένος αφού ο τελικός ο λόγος ανήκει στους πολιτικούς. Δεν παύει όμως να είναι σημαντικός ο ρόλος του συνδικαλισμού, ως βασικού πυλώνα του δημοκρατικού μας πολιτεύματος.\nΑυτό το γνωρίζουν τα στελέχη μας. Γνωρίζουν τις ευθύνες που αναλαμβάνουν όταν αποφασίζουν να ασχοληθούν με τα κοινά, τόσο με τα προβλήματα των συναδέλφων και των υπηρεσιών, όσο και ευρύτερα, με τα ζητήματα της ναυτιλίας και της πολιτικής που καλούμαστε όλοι να εφαρμόσουμε. Όσοι ασχολούνται και με τον συνδικαλισμό, έχουν επομένως διπλό το βάρος της ευθύνης, και γι’ αυτό δεν πρέπει να υποτιμούμε το θεσμικό μας ρόλο.\nΕίναι αλήθεια ότι ο συνδικαλισμός έχει παρεξηγηθεί στις μέρες μας. Το γνωρίζουμε όλοι μας και δεν κρύβουμε την αγωνία μας για να μη χαθεί το κεκτημένο της ΠΕΑΛΣ.\nΕύχομαστε να μην εμφιλοχωρήσουν στο σώμα μας παθογένειες άλλων χώρων διότι τέτοια αρνητικά φαινόμενα δεν προσβάλουν μόνο όσους μπαίνουν στον πειρασμό της ιδιοτέλειας και της αλαζονείας.\nΠροσβάλουν και υπονομεύουν συνολικά τους αγώνες εκείνων που αγωνίστηκαν πραγματικά για το συνδικαλισμό στο Σώμα μας. Προσβάλλουν όμως και δεν τιμούν ούτε την υπόσταση και την προοπτική του Λιμενικού Σώματος, που υπηρετούν και υπηρετούμε.\nΗ πολυσέλιδη αυτή έκδοση αξίζει να διαβαστεί από το σύνολο των ανδρών και γυναικών του Σώματός μας. Θα εμπεδώσουν ακόμα περισσότερο τους ισχυρούς δεσμούς που τους συνδέουν με την Υπηρεσία και θα εξοπλιστούν με γνώσεις χρήσιμες είτε ασχολούνται με το συνδικαλισμό είτε παρακολουθούν εξ αποστάσεως τα συνδικαλιστικά δρώμενα.\nΕμείς θέλουμε ενεργούς και ανήσυχους λιμενικούς κι αυτό το βιβλίο πιστεύουμε ότι «δουλεύει» προς αυτήν την κατεύθυνση. Ιδίως στις μέρες μας όπου πρέπει να αποκαταστήσουμε αρχές και αξίες, τους θεσμούς που έχουν τρωθεί και μάλιστα απειλούνται από όψιμους υπερασπιστές με ακραίες πράξεις και ακραίους λόγους.\nΗ λειτουργία της ΠΕΑΛΣ έτσι όπως την έχουμε ζήσει και όπως γλαφυρά περιγράφεται στο βιβλίο από τον Μανώλη Σταυρακάκη, αποτελεί για όλους εμάς εγγύηση ότι δεν θα χαθεί ο στόχος.\nΧρειαζόμαστε όσο ποτέ τη σοβαρότητα και την αυτοσυγκράτηση τόσο στην εικόνα μας όσο και στο δημόσιο λόγο μας. Αυτές τις παρακαταθήκες πρέπει να τις διαφυλάξουμε για να συνεχίσουμε να γράφουμε τη λαμπρή ιστορία του Σώματος, τιμώντας τις πλούσιες παραδόσεις μας, ως ένας καταξιωμένος θεσμός στην ελληνική κοινωνία.


Δραση στο Ωραιοκαστρο: Φτηνά κολπάκια\nΟπως ενημερώνει η «Αυγή», σύμφωνα με την ΕΛΣΤΑΤ, από το σύνολο των ανέργων μόλις το 12% αναζητά αποκλειστικά πλήρη απασχόληση. Από τους υπόλοιπους, το 82,9% είναι διατεθειμένο να εργαστεί και με μερική απασχόληση... Τι θέλει να πλασάρει η εφημερίδα του ΣΥΡΙΖΑ; Οτι δεν φταίει η κυβέρνηση ή οι εργοδότες για τις δουλειές - λάστιχο που πλειοψηφούν συντριπτικά στις νέες προσλήψεις, αλλά η «θέληση» των ανέργων για μερική απασχόληση. 'Η ότι αφού οι άνεργοι, κατά πλειοψηφία, επιθυμούν μη πλήρη και σταθερή δουλειά, η κυβέρνηση δεν τους πάει κόντρα... Φτηνά κολπάκια από τα προπαγανδιστικά επιτελεία της. Στο βαθμό που ευσταθούν αυτά τα στοιχεία, είναι άλλη μια ένδειξη των χαμηλών απαιτήσεων που έχει καλλιεργήσει η κυβέρνηση, σε συνέχεια των προκατόχων της, στην εργατική τάξη. Το «δουλειά να 'ναι κι ό,τι να 'ναι», που κυριαρχεί σαν άποψη ιδιαίτερα τα τελευταία χρόνια κάτω από την πίεση της τεράστιας ανεργίας, έχει υπεύθυνους με όνομα: Τα αστικά κόμματα, τις κυβερνήσεις τους, το κεφάλαιο και τις συνδικαλιστικές τους πλειοψηφίες.\nΑπ' το βήμα της Βουλής ο πρωθυπουργός καυχήθηκε χτες για τη νοσοκομειακή κάλυψη των ανασφαλίστων λέγοντας ότι πια δεν τους στέλνουν «μπουγιουρντί» για τα έξοδα της νοσηλείας τους. «Μπουγιουρντί» - δηλαδή ειδοποιητήριο για τα έξοδα νοσηλείας - δεν στέλνεται. Ομως, το «μπαγιόκο» - δηλαδή η χρέωση για το «κόστος» της νοσηλείας - παραμένει. Και γι' αυτό ο πρωθυπουργός δεν είπε κουβέντα. Σε πρόσφατη συνάντηση με την ΕΙΝΑΠ, ο υπουργός Υγείας παρέθεσε τα παρακάτω στοιχεία: Μετά την ψήφιση του νόμου για την «πρόσβαση των ανασφάλιστων στο δημόσιο σύστημα Υγείας», έχουν σωρευτεί στα δημόσια νοσοκομεία χρεωστικά 155 εκατ. ευρώ. Επιπλέον 28 εκατ. ευρώ είναι βεβαιωμένες οφειλές ανασφάλιστων για τη νοσηλεία τους πριν από την ψήφιση του νόμου, που έχουν αποσταλεί στην Εφορία και τώρα φτάνουν ως «μπιλιετάκια» (από 1.000 έως 6.000 ευρώ) στους οφειλέτες, οι οποίοι αδυνατούν να τα καταβάλουν. Ο υπουργός διατείνεται ότι το θέμα έχει ρυθμιστεί και το ίδιο επανέλαβε χτες και ο πρωθυπουργός. Μένει να αποδειχτεί στην πράξη. Ωστόσο, ακόμα και αυτή η ελάχιστη παροχή προς τους ανασφάλιστους δεν καλύπτεται με επιπλέον κρατική επιχορήγηση στα νοσοκομεία, αλλά από τις πάγιες πιστώσεις για τις λειτουργικές δαπάνες των νοσοκομείων, που για τα έτη 2016 και 2017 παρέμειναν καθηλωμένες στα 1,156 δισ. ευρώ. Μ' άλλα λόγια, ανασφάλιστοι και ασφαλισμένοι υποφέρουν απ' τις ίδιες περικοπές στην ώρα της ανάγκης και της νοσηλείας.\n«Υποτιμήσαμε το μέλλον. Πιστέψαμε ότι οι ΗΠΑ θα παράκμαζαν και ότι ο 21ος αιώνας θα ήταν ένας ευρωπαϊκός αιώνας. Η Αμερική όμως δεν είναι σε παρακμή. Η Νοτιοανατολική Ασία επίσης βρίσκεται σε άνοδο. Η Ευρώπη δεν είναι τόσο σημαντική όσο πίστευαν οι Ευρωπαίοι ότι θα ήταν και η ηγεσία της δεν είναι ευχαριστημένη». Τάδε έφη, μεταξύ άλλων, ο Ελληνας ΥΠΕΞ, μιλώντας στο αμερικανικό περιοδικό «National Interest». Οι διαπιστώσεις του Ν. Κοτζιά εκφράζουν ευρύτερες ανησυχίες για τη θέση της ΕΕ στον παγκόσμιο ανταγωνισμό και αντανακλούν τις σοβαρές διεργασίες στο εσωτερικό της. Ανάλογοι «προβληματισμοί» αποτυπώθηκαν και στο ψήφισμα του Ευρωκοινοβουλίου για την Κοινή Πολιτική Ασφάλειας και Αμυνας, όπου διαπιστώνεται με έμφαση η «διαμόρφωση νέων γεωπολιτικών και γεωστρατηγικών πλαισίων, με την κυριαρχία της ασιατικής έναντι της ευρωατλαντικής περιοχής», γεγονός που κάνει επιτακτική τη «στρατηγική αυτονομία» της ΕΕ και την «ενίσχυση της επιχειρησιακής της ικανότητας να δρα εξωτερικώς (...) σε ένα ταχέως επιδεινούμενο περιβάλλον ασφάλειας». Εξ ου και προτείνει μέτρα για παραπέρα στρατιωτικοποίηση της ΕΕ, με σύσταση μόνιμων δομών τύπου Ευρωστρατού και εκτίναξη των πολεμικών δαπανών. Με άλλα λόγια, στην κούρσα του παγκόσμιου ανταγωνισμού, η ΕΕ φοβάται πως θα μείνει ακόμα πιο πίσω και παίρνει τα μέτρα της, προετοιμάζοντας στρατιωτικές δυνάμεις για επεμβάσεις και «συγκρούσεις υψηλής έντασης» ανά τον κόσμο. Εν ολίγοις, τα σύννεφα ενός πιο γενικευμένου ιμπεριαλιστικού πολέμου πυκνώνουν επικίνδυνα, βάζοντας πιο σοβαρά και σύνθετα καθήκοντα στο λαό και στο κίνημα.\nΚαι τι δεν άκουσαν όσοι είχαν την υπομονή να παρακολουθήσουν την πρόσφατη «τηλεμαχία» των εκπροσώπων Τύπου του ΣΥΡΙΖΑ, Δ. Τζανακόπουλου, και της ΝΔ, Β. Κικίλια. Ο ένας έλεγε στον άλλο ότι «είστε βουτηγμένοι στα σκάνδαλα». Ο άλλος απαντούσε ότι «το μόνο που σας ενδιαφέρει είναι η καρέκλα σας και η μεγάλη ζωή». Παρά την προσπάθειά τους όμως να κρύψουν τη στρατηγική τους σύμπλευση, μερικά πράγματα δεν κρύβονται. Είπε λοιπόν ο εκπρόσωπος της κυβέρνησης και του ΣΥΡΙΖΑ: «Αυτό που έχουμε (σ.σ. εννοεί τη διαφορά από τη ΝΔ σχετικά με τη διαπραγμάτευση) είναι ότι συμφωνήσαμε με τους εταίρους στην αλλαγή του δημοσιονομικού μείγματος». Για να τον εγκαλέσει ο εκπρόσωπος της ΝΔ: «Πότε θα κλείσει η αξιολόγηση;». Και εδώ είναι το θέμα. Οτι τη διαπραγμάτευση και το κλείσιμο της «αξιολόγησης», που συνεπάγονται σκληρά αντιλαϊκά μέτρα, τα θεωρούν και οι δύο απαραίτητη προϋπόθεση για να εξυπηρετηθούν τα συμφέροντα του κεφαλαίου. Τα άλλα όλα είναι κοκορομαχίες για το θεαθήναι.\nΑναρτήθηκε από Ωραιόκαστρο Δράση στις 7:30:00 π.μ.\nΑνώνυμος 18 Μαρτίου 2017 - 8:18 π.μ.


NewsIT Μεγαλες Επιχειρησεις Τερνα Ενεργειακη: Νεες επενδυσεις στον τομεα των πλωτων φωτοβολταικων παρκων\nΑιτήσεις για τρία πλωτά φωτοβολταϊκά πάρκα συνολικής ισχύος 265 MW υπέβαλε η εταιρεία Τέρνα Ενεργειακή, προωθώντας συνολικές επενδύσεις που ξεπερνούν τα 170 εκατ. ευρώ.\nΗ Τέρνα Ενεργειακή επεκτείνει τις δραστηριότητές της και στον τομέα των πλωτών φωτοβολταϊκών πάρκων. Στο πλαίσιο αυτό, υπέβαλε στη ΡΑΕ αιτήσεις για χορήγηση βεβαίωσης παραγωγού για τρεις εγκαταστάσεις πλωτών φωτοβολταϊκών πάρκων σε ισάριθμους τεχνητούς ταμιευτήρες.\nΑυτή τη στιγμή, ο Όμιλος Τέρνα Ενεργειακή διαθέτει περισσότερα από 1.800 MW σε λειτουργία, υπό κατασκευή ή έτοιμα προς κατασκευή σε Ελλάδα, ΗΠΑ, Κεντρική και Ανατολική Ευρώπη. Συγκεκριμένα, η συνολική εγκατεστημένη ισχύς του Ομίλου σε Ελλάδα κι εξωτερικό ανέρχεται σε 1373 MW, ενώ επιπλέον 430 MW είναι υπό κατασκευή ή έτοιμα προς κατασκευή.


Συγκλονίζει η σατανική νοικοκυρά με τα φονικά τηγανόψωμα, που σκότωσε τρεις ανθρώπους, 30 χρόνια πριν - PeloponnisosNews Online\nΑρχική Eπικαιρότητα Συγκλονίζει η σατανική νοικοκυρά με τα φονικά τηγανόψωμα, που σκότωσε τρεις ανθρώπους,...\nΣυγκλονίζει η σατανική νοικοκυρά με τα φονικά τηγανόψωμα, που σκότωσε τρεις ανθρώπους, 30 χρόνια πριν\nΘύτης ήταν – σύμφωνα πάντα με το δικαστήριο – η Μαρία σύζυγος Σταύρου Σαμπανιώτη, που είχε γεννηθεί στο χωριό Μελάνθιο της Καστοριάς και κατοικούσε στο Περιστέρι. Ήταν παντρεμένη και μητέρα δύο κοριτσιών ο σύζυγός της ήταν ταξιτζής.\n«Ήταν Σάββατο, 18 Ιανουαρίου του 1992 και το ρολόι έδειχνε 11:00 το πρωί. Η Μαρία Σαμπανιώτη είχε κανονίσει με τη μία από τις δύο κόρες της να πάνε για ψώνια στην Αθήνα. Είχε ζυμώσει αρκετό ζυμάρι για τηγανόψωμο. Το αλεύρι το έπαιρνε από τον αδερφό της που έσπερνε στάρια στο χωριό τους. Τελευταία φορά είχε παραλάβει ένα τσουβάλι με περίπου 60 κιλά. Από αυτό έβγαλε 3-4 κιλά και ετοίμασε ανάλογη ποσότητα ζύμης για ψωμί και άλλα αρτοσκευάσματα. Η Σαμπανιώτη τοποθέτησε στο ζυμάρι δηλητήριο – ισχυρό εντομοκτόνο παραθείο* – και εκεί κοντά στη 1:00 με 1:30 το μεσημέρι, αφού το μοίρασε σε δύο κομμάτια το έβαλε σε κατάλληλα δοχεία τα οποία παρέδωσε πρώτα στην οικογένεια της Ελένης Μουστοπούλου και στη συνέχεια στην οικογένειά της Ειρήνης Κληματσά.\nΤο δικό της αλεύρι ήταν καθαρό…\n«Να με κάψει ο Θεός»…\nΗ δίκη της 56χρονης γυναίκας άρχισε τον Απρίλιο του 1993 στο Μικτό Ορκωτό Δικαστήριο της Αθήνας. «Ο Θεός είναι από πάνω κι αν λέω ψέματα να με κάψει. Λυπάμαι για τις τρεις ψυχούλες που έφυγαν. Δεν τους έκανα κακό. Και με τις δύο οικογένειες είχα πάρα πολύ καλές σχέσεις. Τη ζύμη την είχα φτιάξει από το πρωί για να ψήσω ψωμί για την οικογένειά μου. Η κόρη μου μού ζήτησε να βγούμε για ψώνια. Για να μη χαλάσει το ζυμάρι σκέφτηκα να το δώσω στην Ειρήνη Κληματσά και την Ελένη Μουστοπούλου. Στο σπίτι είχε έρθει από νωρίς η γειτόνισσά μου Αγάπη Κοασίδου. Όταν φύγαμε, κλείδωσα την πόρτα. Γύρισα και την βρήκα στο σπίτι. Είχε μπει από την πίσω πόρτα της κουζίνας. Κρατούσε και μία νάιλον τσάντα. Μια φορά είχα πιει καφέ στο σπίτι της και έπαθα δηλητηρίαση. Μπορεί, όμως, να ήθελε να μας δηλητηριάσει και ο αρραβωνιαστικός της κόρης μου. Δεν τον ήθελα, ούτε κι αυτός με συμπαθούσε…» υποστήριξε στην απολογία της η Σαμπανιώτη.\nΟ εισαγγελέας της έδρας Σταύρος Μαντακιοζίδης ήταν καταπέλτης στην αγόρευσή του. Την Σαμπανιώτη αποκάλεσε «νέα Φραγκογιαννού» (η Φόνισσα του Αλέξανδρου Παπαδιαμάντη) και είχε τονίσει: «Μέσα στην ψυχή της έκρυβε μεγάλο μίσος. Προσπάθησε να εξολοθρεύσει – και το έκανε – δύο οικογένειες. Φαινομενικά μοιάζει αθώα. Αν αφεθεί ελεύθερη, όμως, θα αποτελέσει μεγαλύτερο κίνδυνο και από τον Ρωχάμη»!\nΤο Μεικτό Ορκωτό Εφετείο έκρινε ένοχη όπως και πρωτόδικα τη Σαμπανιώτη, χωρίς κανένα ελαφρυντικό και χωρίς να δεχτεί τους ισχυρισμούς της. Στο σκεπτικό της απόφασής του το Μεικτό Ορκωτό Εφετείο της Αθήνας ανέφερε χαρακτηριστικά: «Η κατηγορούμενη είχε σχέσεις επικοινωνιακές και έδειχνε φιλική προς τις οικογένειες αυτές κάνοντας, σε εξαιρετικές στιγμές όπως είναι οι ονομαστικές ή γενέθλιες γιορτές, διάφορα μικρά δώρα. Στην πραγματικότητα, όμως, τις μίσησε χωρίς να το δείχνει και αυτό για άγνωστους λόγους, το πιθανότερο όμως επειδή σε σχετικές συζητήσεις δεν συμφωνούσαν οι τελευταίοι να συμπεθεριαάσουν με γάμο των παιδιών τους, γεγονός που το έδειχναν, ιδίως με τη μη αποδοχή ορισμένων δώρων ιματισμού. Το κρυφό μίσος της κατηγορουμένης εξελίχθηκε βαθμιαίως σε μανία εξόντωσης και των δύο αυτών οικογενειών. Για αυτό το σκοπό κατέστρωσε το σατανικό της σχέδιο σύμφωνα με το οποίο αποσκοπούσε στο να τους δηλητηριάσει με θανατηφόρα χημική ουσία.\nΠροηγούμενο άρθρο“Μουδιασμένη” η αγοραστική κίνηση στα καταστήματα του Κιάτου (VIDEO)\nΕπόμενο άρθροΠτωτική πορεία στα κρούσματα μαθητών και εκπαιδευτικών στην Αργολίδα (VIDEO)


Τρίτη, 5η Ιουλίου 2022 12:05: πμ\nΤρίτη, 21 Ιουνίου 2022 14:30\nΜιλώντας για τις εκλογές, ο κ. Φεύγας υποστήριξε πως υπάρχουν πολλοί λόγοι για να προκυρηχθούν προώρα. Όπως επισήμανε ωστόσο, υπάρχουν άλλοι τόσοι για να γίνουν στην ώρα τους.\nΤέτοιοι λόγοι όπως είπε είναι η έξοδος της χώρας μας από την ενισχυμένη εποπτεία, η επικείμενη αλλαγή επενδυτικής βαθμίδας, το Ταμείο Ανάκαμψης και το νέο ΕΣΠΑ. Συνεπώς, οι λόγοι για να μην γίνουν πρόωρες εκλογές είναι περισσότεροι όπως είπε χαρακτηριστικά για να καταλήξει εκτιμώντας ότι αυτές θα γίνουν σε έναν χρόνο από σήμερα, την άνοιξη του 2023.


"Με λένε Κατερίνα και είμαι 13 χρόνια καθαρή από ναρκωτικά" - Η εξομολόγηση της και πώς βοηθάει σήμερα στην απεξάρτηση χρηστών (video)\nΤρίτη, 26 Ιούνιος 2018 14:07\nΗ Κατερίνα Μίγκα ζει στη Νάουσα. Πέρασε από την κόλαση των ναρκωτικών και κατόρθωσε να...δραπετεύσει. Είναι εδώ και 13 χρόνια "καθαρή", μιλάει ανοιχτά για την περιπέτειά της και σήμερα είναι εθελόντρια στον ΟΚΑΝΑ, στην μονάδα της Βέροιας και βοηθά χρήστες να απεγκλωβιστούν από τα ναρκωτικά.\nΗ Κατερίνα, παραβρέθηκε στην συνέντευξη τύπου που παραχωρήθηκε στο Νοσοκομείου Βέροιας για τα ναρκωτικά και μίλησε για την περιπέτειά της (δείτε στο βίντεο τι είπε).\nΜας είπε ότι ξεκίνησε από περιέργεια και από ανεξέλεγκτη ελευθερία, μπήκε στα "μαλακά" και πέρασε στα "σκληρά" ναρκωτικά, αποφάσισε μόνη της να τα σταματήσει μετά από 10 χρόνια χρήσης και αφού έφτασε στον πάτο, στην άβυσσο.\nΗ Κατερίνα εφιστά την προσοχή στους γονείς λέγοντας ότι τα παιδιά...χτυπάνε καμπανάκι.\n"Όταν έφυγα, είπα ότι δεν γυρνάω πίσω, θέλω να ζήσω" τόνισε και περιέγραψε το πόσο δύσκολο είναι να απαγκιστρωθεί ένας χρήστης από την χρήση αλλά και από αυτόν τον τρόπο ζωής. Υπογράμμισε ότι μετά την απεξάρτηση, στην αρχή οι πόρτες στη Νάουσα ήταν κλειστές. Δεν το έβαλε κάτω όμως, έδειξε καλή διαγωγή και στην πορεία βρέθηκε κόσμος με ανοιχτά μυαλά και καρδιά και την στήριξαν.\nΣημαντικό ρόλο στην προσπάθειά της, έπαιξε η οικογένειά της. Στην αρχή η οικογένεια ήταν...μαγκωμένη, ωστόσο στην συνέχεια δέχθηκε ότι στο σπίτι υπάρχει ένας ασθενής και βοήθησε στην αποθεραπεία του.\nΜιλώντας για τον κόσμο των ναρκωτικών, σχολίασε: "Το καλό είναι στην αρχή, είναι η εφορία που σου δίνουν τα ναρκωτικά αλλά κρατάει λίγο. Όταν πας στην ηρωίνη, γρήγορα έρχονται τα άσχημα. Εθίζεσαι γρήγορα και περνάς στην παρακμή. Όταν ξεκίνησα δεν ήξερα τις συνέπειες. Σε κάποιο σημείο δεν θέλεις άλλο να πιείς. Νιώθεις ότι σαπίζεις" σχολίασε η Κατερίνα.\nΣήμερα η Κατερίνα εργάζεται στη Νάουσα αλλά παράλληλα είναι και εθελόντρια του ΟΚΑΝΑ στην Βέροια. Στηρίζεις τοξικομανείς, μιλώντας τους για το πριν και το μετά της χρήσης και επειδή μπορεί να μιλήσεις την...γλώσσα τους, της ανοίγονται πιο εύκολα και μιλάνε μαζί για πράγματα που δεν λένε στους γιατρούς.\n"Γίνεται πολύ καλή δουλειά στον ΟΚΑΝΑ της Βέροιας. Υπάρχουν πολλά παιδιά που θέλουν να βγουν από τα ναρκωτικά. Σημαντικό πράγμα είναι η πρόληψη. Τα παιδιά χτυπάνε καμπανάκια. Να είναι προσεκτικοί οι γονείς. Σήμερα η κοινωνία δέχεται ότι η χρήση ναρκωτικών είναι ασθένεια" σημείωσε η Κατερίνα.\nΑπαντώντας σε ερωτήσεις, η Κατερίνα είπε ότι ο χρήστης μπορεί να κάνει τα πάντα για να εξασφαλίσει την δόση του, η ζωή του κινείται γύρω από την εξασφάλιση της δόσης ενώ υπάρχουν πολλοί που επιστρέφουν στα ναρκωτικά γιατί τους λείπει όλο αυτό το...νταλαβέρι.


ΔΙΑΤΡΟΦΉ ΈΝΑ ΚΟΥΤΆΒΙ ALABAI ΚΑΙ ΕΝΉΛΙΚΑ ΣΚΥΛΙΆ: ΔΊΑΙΤΑ - ΕΚΠΑΊΔΕΥΣΗ - 2021\nΤι και πώς να ταΐζετε ένα κουτάβι alabai και ένα ενήλικο σκυλί;\nΗ διατροφή του alabayev διαφέρει ελάχιστα από τη διατροφή των εκπροσώπων άλλων μεγάλων φυλών. Δύο προσεγγίσεις μπορούν να γίνουν για τη διατροφή του βοσκού της Κεντρικής Ασίας: τροφοδοτήστε το με έτοιμα ξηρά τρόφιμα ή μαγειρέψτε φυσικά τρόφιμα.\nΚάθε μία από αυτές τις προσεγγίσεις έχει τα δικά της χαρακτηριστικά και πλεονεκτήματα.\nΣημαντικοί κανόνες διατροφής alabai\nΑπό τα προϊόντα κρέατος alabai, είναι καλύτερο να δώσετε βοδινό και μοσχαρίσιο κρέας, με προσοχή κοτόπουλο: αν δεν υπάρχει αλλεργία και σωληνοειδή κόκαλα.\nΤο χοιρινό λίπος απορροφάται ελάχιστα από αυτά τα σκυλιά και ως εκ τούτου είναι καλύτερο να μην δοθεί χοιρινό κρέας.\nΕπίσης, μην δίνετε οστά.\nΜέρος του κρέατος στη διατροφή μπορεί να αντικατασταθεί από τα παραπροϊόντα, αλλά δεν τροφοδοτεί πλήρως το σκυλί.\nΤις περισσότερες φορές σάλτσα μαλάκας alabai. Κατ 'αρχάς, το κρέας είναι μαγειρεμένο, και στη συνέχεια τα δημητριακά προστίθεται σε αυτό και βράζεται μέχρι το μισό μαγειρεμένο. Η μεμονωμένη ποσότητα ζωοτροφών δεν πρέπει να υπερβαίνει τα δύο λίτρα.\nΕκτός από το κρέας, το Alabayam μπορεί να έχει μη λιπαρά θαλάσσια ψάρια. Φροντίστε να συμπεριλάβετε στη διατροφή φαγόπυρο, ρύζι, λιγότερη πλιγούρι βρώμης, καθώς και βραστά ή ωμά λαχανικά.\nΈνας ενήλικος σκύλος τροφοδοτείται μία ή δύο φορές την ημέρα ταυτόχρονα.\nΕάν είναι απαραίτητο, η μετάβαση σε νέο τύπο ζωοτροφής πρέπει να γίνει σταδιακά, εισάγοντάς το σταδιακά στη διατροφή για 6-7 ημέρες.\nΦαγητό ένα κουτάβι alabai\nΈνα κουτάβι τροφοδοτείται αρκετές φορές την ημέρα, ανάλογα με την ηλικία. Είναι σημαντικό η διατροφή ενός κουταβιού alabai να γίνεται αυστηρά σύμφωνα με το σχήμα, καθώς οι ενδοκρινικοί αδένες εμπλέκονται στην πέψη. Συντονίζονται γρήγορα σε μια συγκεκριμένη ώρα.


σελφ σερβις - Νουνού Νέα Γενιά: Το... νεογέννητο γάλα από την Adel Saatchi & Saatchi\n23 Σεπτεμβρίου 2010 | 14:30\tΓράφει το\tσελφ-σέλφις Team\tTopics: Campaigns,Προϊόντα,Τρόφιμα/Ποτά\nΠρόσφατα, η FrieslandCampina Hellas λάνσαρε στην ελληνική αγορά μια νέα σειρά γάλακτος, τη Νέα Γενιά ΝΟΥΝΟΥ.\nΤα προϊόντα που περιλαμβάνει η σειρά Νέα Γενιά ΝΟΥΝΟΥ παράγονται από αγνό, αγελαδινό γάλα υψηλής θρεπτικής αξίας. Είναι το πρώτο συμπυκνωμένο γάλα σε γυάλινο μπουκάλι, με καπάκι που ανοίγει και κλείνει. Η πρακτική συσκευασία των προϊόντων και η υπέροχα ελαφριά γεύση τους, ιδανική για όλες τις ώρες και για όλες τις χρήσεις, συνιστούν τη μοναδικότητά τους.\nΗ Αdel Saatchi & Saatchi δημιούργησε την καμπάνια για το νέο συμπυκνωμένο γάλα ΝΟΥΝΟΥ Νέα Γενιά σε γυάλινο μπουκάλι. Η διαφημιστική ιδέα απλή, αλλά ταυτόχρονα πρωτότυπη, αφού δείχνει το νέο γάλα που έρχεται σε όλα τα σπίτια για πρώτη φορά, σαν ένα νεογέννητο, που το φέρνουν όχι πελαργοί, αλλά ιπτάμενες αγελάδες! Στο σποτ, οι αγελάδες είναι φτιαγμένες ολοκληρωτικά με 3D. Η τεχνολογία που χρησιμοποιήθηκε είναι ό,τι πιο σύγχρονο σε computer animation, όπου animatronics χρησιμοποιήθηκαν προκειμένου να αναπαράγουν τη φυσικότητα των κινήσεων των αγελάδων.\nΕκτός από το εμπνευσμένο διαφημιστικό σποτ στην τηλεόραση, η καμπάνια ολοκληρώνεται με καταχωρίσεις σε εφημερίδες, ειδικές κατασκευές στα σημεία πώλησης, προβολή σε τραμ, μετρό και in-store ενέργειες με κεντρικό εικαστικό τις «ιπτάμενες» αγελάδες, που φέρνουν το νέο προϊόν και το μήνυμα «είδες το γάλα σου;».\n«Η νέα καμπάνια αποτελεί ένα ακόμα πετυχημένο case study για την ΑΔΕΛ», τονίζουν οι εκπρόσωποι της εταιρείας, όπου όχι μόνο δημιουργεί, αλλά και προασπίζεται καθιερωμένα Lovemarks, όπως το ΝΟΥΝΟΥ».\nΠίνακας 1: Γάλα εβαπορέ - Τα 3 πρώτα σε διαφημιστική δαπάνη προϊόντα (σε χιλ. ευρώ)\nΕπωνυμία Ιαν.-Μάι. 2009 Ιαν.-Μάι. 2010\nΝΟΥΝΟΥ Νέα Γενιά 0 759,55\nNoulac 179,41 615,24\nΝΟΥΝΟΥ 137,82 300,07\nΠίνακας 2: Γάλα εβαπορέ - Διαφημιστική δαπάνη ανά μέσο (σε χιλ. ευρώ)\nΜΜΕ Ιαν.-Μάι. 2009 Ιαν.-Μάι. 2010\nΤηλεόραση 445,96 1.397,6\nΡαδιόφωνο 0 0\nΠεριοδικά 63,16 256,86\nΕφημερίδες 0 54,43\nΣύνολο κατηγορίας 509,13 1.708,88\nΠελάτης: FrieslandCampina Hellas\nΠροϊόν: ΝΟΥΝΟΥ Νέα Γενιά\nΔημιουργός: Adel Saatchi & Saatchi\nΜέσα προβολής: TV,ambient media (τραμ, μετρό) in store, POP material, print (έντυπα-καταχωρίσεις-publi), εφημερίδες.\nΧρονική διάρκεια τηλεοπτικού: 42''


Η απόπειρα δολοφονίας εναντίον του Βασίλη Αυλωνίτη πάνω στη σκηνή από Βενιζελικούς - Η σφαίρα βρήκε συνάδελφό του κι αυτό δεν κατάφερε να το ξεπεράσει ποτέ | Εφημερίδα "Στόχος" - Stoxos newspaper\nΗ απόπειρα δολοφονίας εναντίον του Βασίλη Αυλωνίτη πάνω στη σκηνή από Βενιζελικούς - Η σφαίρα βρήκε συνάδελφό του κι αυτό δεν κατάφερε να το ξεπεράσει ποτέ\nΟ Βασίλης Αυλωνίτης υπήρξε ένας από τους σπουδαιότερους ηθοποιούς, που πέρασαν από το ελληνικό θέατρο. Μία γνήσια λαϊκή και πληθωρική μορφή, ο άνθρωπος της διπλανής πόρτας, με το πηγαίο ταλέντο, αυτοδίδακτος ηθοποιός, έγινε ο αγαπημένος του κοινού. Ο Βασίλης Αυλωνίτης μεγάλωσε γενιές και γενιές και όσο θα προβάλλονται οι παλιές ελληνικές ταινίες, θα συνεχίζει να μεγαλώνει και τις επόμενες γενιές.\nΚαι μπορεί να υπήρξε από τους σημαντικότερους ηθοποιούς της γενιάς του, αλλά και της ελληνικής κωμωδίας, όμως, στην πραγματικότητα ο κόσμος ήξερε λίγα πράγματα για εκείνον. Άλλωστε, στον Αυλωνίτη δεν άρεσε να μιλάει για τη ζωή του. Προτιμούσε να «μιλάει» στον κόσμο μέσα από το έργο του, να επικοινωνεί μαζί τους μέσα από την Τέχνη, την οποία υπηρέτησε πιστά, με σεβασμό κι αγάπη. Και την οποία «πέρασε» σε κάθε σπίτι, σε χρόνια περίεργα, δύσκολα, φτωχικά, όπου ο κόσμος είχε ανάγκη από γέλιο και χαρούμενες στιγμές.\nΔεν ίσχυε, όμως, αυτό πάντα. Όπως είπαμε, τα χρόνια ήταν περίεργα και η σάτιρα ενοχλούσε, ενίοτε φανάτιζε. Ακόμη και αν αυτή προερχόταν από τον Βασίλη Αυλωνίτη. Μάλιστα, ο ηθοποιός λίγο έλειψε να χάσει τη ζωή του, λόγω ενός νούμερου, που παρουσίαζε στο θέατρο.\nΗ δολοφονική επίθεση εναντίον του\nΉταν Αύγουστος του 1931, όταν γράφτηκε μία μαύρη σελίδα στην ιστορία του ελληνικού θεάτρου. Το καλοκαίρι εκείνο, ο Βασίλης Αυλωνίτης συμμετείχε στην επιθεώρηση «Κατεργάρα» των Κίμωνα Καπετανάκη και Μίμη Κατριβάνου, στο καινούργιο θέατρο Περοκέ. Ανάμεσα στα νούμερα που παρουσίαζε ήταν κι εκείνο, όπου σατίριζε την κυβέρνηση του Ελευθέριου Βενιζέλου, με τον τίτλο, «Από τους υπουργούς βγήκαν τα κολοκύθια».\nΣε ένα σημείο του σκετς, ο 27χρονος τότε, ηθοποιός σατίριζε στενούς συνεργάτες του Βενιζέλου, οι οποίοι είχαν εμπλακεί σε ένα μεγάλο σκάνδαλο της εποχής, το γνωστό «σκάνδαλο της νοθευμένης κινίνης». Η «Κατεργάρα» ήταν μία παράσταση που συζητιόταν πολύ. Ο κόσμος κάθε βράδυ γέμιζε ασφυκτικά το θέατρο. Ο Τύπος της εποχής, πάλι, ήταν διχασμένος, όπως και οι κριτικές. Άλλες μιλούσαν για μία «κίτρινη» επιθεώρηση και άλλη για μία σπουδαία παράσταση.\nΤο βράδυ εκείνο, όταν ο Αυλωνίτης βγήκε στη σκηνή, όρμησαν κατά πάνω του, από το κοινό όπου κάθονταν, τέσσερις άνδρες, οι οποίοι θεωρούσαν ότι διακωμωδούσε τον Βενιζέλο. Ο ένας εξ’ αυτών, οπλοφορούσε στρέφοντας το όπλο του εναντίον του ηθοποιού. Εκείνος εμβρόντητος προσπάθησε να προφυλαχθεί, ψιθυρίζοντας «Τι φταίω εγώ, ρε παιδιά», ενώ καθώς προχωρούσε προς τα πίσω, σκόνταψε κι έπεσε κάτω.\nΑυτή η πτώση γλίτωσε τη ζωή του, όμως, υπήρξε μοιραία για τον 35χρονο τεχνικό του θεάτρου. Όπως ανέφερε δημοσίευμα της εφημερίδας «Έθνος», σε εκείνο το σημείο στην κουίντα βρισκόταν ο Παναγιώτης Μωραΐτης, τον οποίο η σφαίρα που προοριζόταν για τον Αυλωνίτη, βρήκε στην καρδιά του. Ο 35χρονος άνδρας άφησε την τελευταία του πνοή, λίγη ώρα αργότερα.\nΣτο «Περοκέ» επικράτησε πανικός. Δημοσίευμα της εποχής περιγράφει τα όσα σοκαριστικά συνέβησαν τη βραδιά εκείνη. «Η σκηνή του θεάτρου, ενόμιζε κανείς ότι μετεβλήθη εις τόπον εκτελέσεων, των δολοφόνων πυροβολούντων χωρίς διάκρισιν, ενώ οι ηθοποιοί ετρέποντο κάτωχροι προς τα παρασκήνια δια να σωθούν».\nΑπό τη δολοφονική επίθεση τραυματίστηκαν θεατές, ο λογιστής, ο ηλεκτρολόγος και μια ηθοποιός της παράστασης. Ο κόσμος έτρεχε να σωθεί, ενώ λέγεται ότι κάποιοι άλλοι προσπάθησαν να λιντσάρουν τους εκτελεστές.\nΔεν ξεπέρασε ποτέ το θάνατο του 35χρονου τεχνικού\nΟ Βασίλης Αυλωνίτης ήταν ένας ευαίσθητος άνθρωπος. Μπορεί να διέθετε άφθονο χιούμορ και στην καθημερινότητά του, όμως, ήταν κι ένας κλειστός χαρακτήρας. Τη δολοφονία του Παναγιώτη Μωραΐτη δεν κατάφερε ποτέ να την ξεπεράσει. Όπως και τον τρόπο που αυτή ήλθε, αφού η σφαίρα του εκτελεστή βρήκε τον 35χρονο τεχνικό, ενώ είχε πέσει κάτω ο Αυλωνίτης.\nΟ σπουδαίος ηθοποιός θεωρούσε τον εαυτό του εν μέρει υπεύθυνο για το θάνατό του. Τις ενοχές και το βάρος που ένιωθε στη συνείδησή του, τα κουβαλούσε μέχρι την τελευταία ημέρα της ζωής του. Η βραδιά εκείνη της 22ας Αυγούστου τον σημάδεψε.\nΟ ίδιος δεν ήθελε να μιλάει για την ιστορία αυτή. Λίγες ήταν οι φορές που το είχε κάνει και αυτό μόνο σε ανθρώπους κοντινούς του. Ένας εξ’ αυτών ήταν ο Αλέκος Σακελλάριος, ο οποίος σε συνέντευξή του είχε αποκαλύψει, ότι ο Αυλωνίτης είχε έκτοτε τύψεις στη συνείδησή του, καθώς άθελά του έγινε αιτία να σκοτωθεί ένας άνθρωπος. Μάλιστα, λίγο μετά τη δολοφονική επίθεση, ο ηθοποιός είχε δηλώσει ότι «Θα κάνω χρόνια να βγω ξανά στην αθηναϊκή σκηνή».\nΗ αποχή από το θέατρο\nΚαι πράγματι, για κάποια χρόνια απείχε από το θέατρο. Την περίοδο του '40 σχημάτισε θίασο με τον Κυριάκο Μαυρέα, ενώ για πολλά χρόνια υπήρξε βασικό στέλεχος των επιθεωρησιακών θιάσων του θεάτρου Ακροπόλ, διατελώντας καλλιτεχνικός διευθυντής του.\nΟ Βασίλης Αυλωνίτης, αν και άφησε το στίγμα του στον ελληνικό κινηματογράφο, με ρόλους που έχουν γράψει ιστορία, στην πραγματικότητα ήταν γεννημένος για το θέατρο. Όπως ο ίδιος έλεγε, ένιωθε ότι η σκηνή τον καλούσε από μικρό παιδί που ήταν. Και τελικά, μπήκε στο θέατρο από την πίσω πόρτα, καθώς δεν πέρασε ποτέ από δραματική σχολή.\nΗ πρώτη του επαφή με το θέατρο ήταν ως βοηθός σκηνογράφου, όμως, το έμφυτο ταλέντο και το πηγαίο χιούμορ που διέθετε, τον έφεραν πάνω στη σκηνή. Μόλις ολοκλήρωσε τη θητεία του στο Στρατό, έπιασε δουλειά ως βοηθός σκηνογράφου στο θέατρο «Έντεν», στη γειτονιά του. Άνθρωπος ευχάριστος και φύσει κωμικός, γρήγορα έγινε ο αγαπημένος του θιάσου, ακολουθώντας την παρέα των ηθοποιών στα ταβερνάκια, όπου άτυπα είχε αναλάβει το ρόλο του… διασκεδαστή.\nΜια μέρα, λοιπόν, ο θεατρικός επιχειρηματίας, γνωρίζοντας για το κωμικό του ταλέντο και κυρίως για τις αστείες γκριμάτσες που έκανε, έσπρωξε στη σκηνή το νεαρό Βασίλη. Κι εκείνος, αντί να τα χάσει από ντροπή, στην πρώτη παράδοξη επαφή του με το κοινό, άρχισε τους αυτοσχεδιασμούς, αποσπώντας το θερμό χειροκρότημα τους.\nΈνα χειροκρότημα, που τον συνόδευσε μέχρι το τέλος της ζωής του και δε σταμάτησε ποτέ να ήταν απλόχερο και θερμό. Ο Βασίλης Αυλωνίτης υπήρξε από τους θεμελιωτές της ελληνικής κωμωδίας, που δεν χρειαζόταν περισπούδαστες ατάκες για να κάνει τον κόσμο να γελάσει με την ψυχή του. Ένα «Ω ρε που πάμε….» με το γνωστό ύφος του, ήταν αρκετό για να χαρίσει το γέλιο στο κοινό, σε μικρούς και μεγάλους.\nΓιατί ο σπουδαίος και αγαπημένος σε όλους ηθοποιός, ήθελε μόνο αυτό: να κάνει τον κόσμο να διασκεδάζει, να γελάει, να περνάει καλά. Μακριά από διχασμούς και φανατισμούς.\nΙνδία: Αναζητούνται χιλιάδες άτομα που πέρασαν από ισλαμικό κέντρο εστία του κορονοϊού\nΤους ανθρώπους που πέρασαν πρόσφατα από ένα ισλαμικό κέντρο στο Νέο Δελχί, το οποίο θεωρείται μια από τις κύριες εστίες μετάδοσης του νέου ...


«Χαλάνε κηροζίνη και βενζίνη τζάμπα»\nΤο ελικόπτερο με το οποίο μετέβαινε στο Αγαθονήσι ο πρωθυπουργός Αλέξης Τσίπρας για τον εορτασμό της επετείου της 25ης Μαρτίου παρενόχλησαν τουρκικά μαχητικά, όπως είπε ο ίδιος ο πρωθυπουργός κατά την ομιλία του από το ακριτικό νησί.\n«Τουρκικά μαχητικά ανάγκασαν το ελικόπτερο που με μετέφερε να κάνει χαμηλούς ελιγμούς», σημείωσε ο πρωθυπουργός, στέλνοντας το μήνυμα: «Πρέπει να ξέρουν ότι οι ανόητες αυτές ενέργειες δεν έχουν κανένα νόημα. Χαλάνε κηροζίνη και βενζίνη τζάμπα».\n«Μόλις δύο χρόνια πριν τη συμπλήρωση 200 χρόνων από την έναρξη της Επανάστασης, οι Ελληνίδες και οι Έλληνες έχουν βάλει τις βάσεις για ένα νέο κεφάλαιο στη σύγχρονη εποχή της πατρίδας μας. Ένα κεφάλαιο που ξεκινά από τις αρχές της κοινωνικής δικαιοσύνης, της ισότητας και της αξιοπρέπειας. Αναμφίβολα, η ιστορία μας είναι πλούσια και ξακουστή σε όλο τον κόσμο. Το σημαντικότερο όμως είναι ότι είναι ζωντανή» τόνισε ακόμη στην ομιλία του ο πρωθυπουργός.


Ο κόσμος… αλλιώς | Σελιδοδείκτες\nΤο λογοτεχνικό έργο, χάριν της μορφής και της γλώσσας του, είναι εγγενώς συμβολικό. Από όλες τις συμβολικές μορφές που εγκιβωτίζονται σε ένα λογοτεχνικό έργο αυτή που εδώ μας ενδιαφέρει είναι η μεταφορά.\nΑνάμεσα στα μυστήρια του ανθρώπινου λόγου, η μεταφορά παρέμεινε ένα από τα πιο δισεπίλυτα.\nBoyle 1954, 257\nΤα τελευταία χρόνια, η γνωσιακή γλωσσολογία έχει αναβαθμίσει τη μεταφορά από τρόπο έκφρασης σε τρόπο σκέψης προσδιορίζοντάς την με το επίθετο «εννοιολογική» (conceptual) (βλ. το λήμμα μεταφορά εδώ . Βλ. επίσης και Kövecses 2010). Η αναβάθμιση της μεταφοράς συνδυάζεται με αναβάθμιση της λογοτεχνίας —στην οποία συναντάται κυρίως η μεταφορά— από απλό αισθητικό γεγονός σε ένα σύμπαν με κανόνες λογικούς. Η λογοτεχνία μέσω της μεταφοράς διατηρεί έναν ισχυρό δεσμό με την πραγματικότητα, ταυτόχρονα ανακατασκευάζοντάς την. Όταν ο λογοτέχνης χρησιμοποιεί μια μεταφορά, κάνει ένα άλμα εκτός κειμένου και οργανώνει εκ νέου τον κόσμο, όμως με τρόπο αντισυμβατικό και ανοίκειο, λιγότερο μπανάλ, πιο εντυπωσιακό, πιο πειστικό, πιο ελκυστικό. Η λογοτεχνία έχει ως αφετηρία μεταφορές τετριμμένες, συνήθεις στο καθημερινό εννοιακό μας σύστημα, εύκολα ερμηνεύσιμες, τις οποίες εκμεταλλεύεται δημιουργικά, αλλά μπορεί επίσης να γεννήσει και μεταφορές των οποίων η θολότητα είναι ευθέως ανάλογη του νοηματικού τους πλούτου (η απόδοσή τους είναι πολλαπλή, υποκειμενική και εμπλαισιωμένη), καθώς είναι στενά συνδεδεμένες με μη-προτασιακές, υποβλητικές, εικονιστικές και συναισθηματικές πτυχές του νοήματος. Εξαιτίας αυτών ακριβώς των χαρακτηριστικών της μεταφοράς, καθίσταται αδύνατη η ύπαρξη ενός αντικειμενικού, παγκόσμιου συγκείμενου, πράγμα που βρίσκεται σε ευθεία αντιστοιχία με τη μετανεωτερική αποδοχή της «ανοικτότητας» του λογοτεχνικού κειμένου γενικότερα.\nΜε το εργαλείο της μεταφοράς η λογοτεχνία, ευρισκόμενη σε έναν χώρο εκτός συμβάσεων, εξαρτήσεων και περιορισμών, σε έναν χώρο ελευθερίας, ενίοτε αιφνιδιάζει, προσφέροντας μιαν αθέατη, ασυνήθιστη οπτική για τη φύση των ανθρώπων και των πραγμάτων. Διανοίγει έτσι νέα δίκτυα ανάγνωσης της εμπειρίας, φέρνοντας στο φως πολλαπλά νοήματα που ξεδιπλώνονται με βάση τον «ορίζοντα προσδοκιών» και την αυτοεικόνα του κάθε αναγνώστη.


Ο "μαύρος πάνθηρας" ζει! Εμφανίστηκε στην Αφρική πρώτη φορά μετά από 100 χρόνια - Φωνή της Καστοριάς\nΔημοσίευση: 15/02/2019 κατηγορία : Διεθνή από fonikastorias\nΓια τους περισσότερους δεν ήταν παρά ένας θρύλος, αφού η τελευταία «επαφή» με άνθρωπο ήταν πριν από 100 τουλάχιστον χρόνια. Κι όμως, το εξωπραγματικά πανέμορφο άγριο ζώο εντοπίστηκε στην Αφρική από έναν φωτογράφο που το απαθανάτισε σε όλο το μεγαλείο του.\nΣτο άκουσμα των λέξεων «μαύρος πάνθηρας», το μυαλό των περισσότερων πηγαίνει στον σούπερ ήρωα της Marvel που σάρωσε πέρυσι το παγκόσμιο box office με την μεταφορά του στην μεγάλη οθόνη. Η έμπνευση πίσω από τον διασημότερο αφρικανό σούπερ ήρωα δεν ήταν άλλη από τη θρυλική μαύρη λεοπάρδαλη, που στο εξωτερικό είθισται να αποκαλείται «black panther». Η τελευταία φορά που φωτογραφικός φακός την απαθανάτισε στην Μαύρη Ήπειρο ήταν πριν από 100 χρόνια. Όλα αυτά μέχρι τη στιγμή που ο φωτογράφος άγριων ζώων, Will Burrard-Lucas, την εντόπισε στην Κένυα, με τις φωτογραφίες και τα βίντεο αυτής της συνάντησης να γίνονται viral σε όλο τον πλανήτη.\nΤο ξεχωριστό χρώμα του ζώου οφείλεται στον μελανισμό, μια σπάνια γονιδιακή μετάλλαξη που είναι το αντίθετο του αλμπινισμού. Το ζώο που απαθανάτισε ο φωτογράφος με τη βοήθεια του Κενυάτη οδηγού του ήταν θηλυκό, μικρής ηλικίας και… είχε βγει βόλτα με την μητέρα του.\nΠροηγούμενο Άρθρο Previous post: Πότε ξεκινά το πρόγραμμα δεύτερης επιχειρηματικής ευκαιρίας – Αφορά 5.000 άνεργους πρώην αυτοαπασχολούμενους\nΕπόμενο Άρθρο Next post: Ο νικητής της πρόσκλησης του fonikastorias.gr για το live του Μιχάλη Ρακιντζή στην Καστοριά\nΟ μύθος λέει ότι όταν το 1969, ο Jimi Hendrix, ρωτήθηκε λίγο\nΣε μια σημαντικότατη χορηγία προέβη το Διοικητικό Συμβούλιο του Συλλόγου Καστοριέων Νέας\nΚοινή κραυγή αφύπνισης για το κλίμα, απευθύνουν με αφορμή τη σημερινή, Παγκόσμια


Νανόπουλος: “Πληρώσαμε τα μηχανήματα, γιατί δεν μπορούσαμε να καθυστερήσουμε άλλο” – korinthia.net.gr\nΕνημέρωση μετά τις εξελίξεις με το stop από το ΣτΕ στην μονάδα επεξεργασίας απορριμμάτων που θέλει να φτιάξει ο δήμος Κορινθίων, αλλά και τις αποκαλύψεις Σταυρέλη για τα μηχανήματα που έχουν αγοραστεί και πληρωθεί έδωσε ο δήμαρχος Κορινθίων Βασίλης Νανόπουλος στο πλαίσιο της συνέντευξης Τύπου που παραχώρησε με αφορμή την σύνδεση της Κορίνθου με το Φυσικό Αέριο.\nΤο πιο ενδιαφέρον στοιχείο αφορά την θέση που διατύπωσε ο δήμαρχος Κορινθίων για την πληρωμή ενός μέρους των μηχανημάτων που απαιτούνται για την λειτουργία της μονάδας. Όπως είπε ο κ. Νανόπουλος η πληρωμή που έγινε (περίπου 800 χιλ. ευρώ) έγινε επειδή δεν γινόταν να υπάρξει άλλη καθυστέρηση και υπήρχε κίνδυνος να προκύψει διαταγή πληρωμής σε βάρος του δήμου. «Τα μηχανήματα αγοράστηκαν από την προηγούμενη δημοτική αρχή. Κόπηκαν τα σχετικά τιμολόγια, παραλήφθηκαν και αποθηκεύτηκαν (σε χώρο του πωλητή, για λογαριασμό του δήμου) και η εξόφλησή τους μετατέθηκε για απώτερο χρόνο. Εγώ καθυστέρησα την πληρωμή όσο μπορούσα, αλλά δεν μπορούσα να την καθυστερήσω άλλο», είπε ο κ. Νανόπουλος.\nΣυμπλήρωσε ακόμα ότι με δική του πρωτοβουλία, τα μηχανήματα μεταφέρθηκαν από τον χώρο που τα «φιλοξενούσε» ο ιδιώτης πωλητής, στο στρατόπεδο, ώστε να μην προκύψει κάποιο πρόβλημα.


Επιλέχθηκε το λογότυπο για τα εκατόχρονα • EpirusPost • Ειδήσεις, Ιωάννινα, Άρτα, Πρέβεζα, Θεσπρωτία\nΕπιλέχθηκε το λογότυπο για τα εκατόχρονα\nΤο λογότυπο που σχεδίασε ο Χάρης Κοτσώνης είναι αυτό που επιλέχθηκε ανάμεσα από πέντε προκειμένου να χρησιμοποιηθεί κατά την προετοιμασία, τη διάρκεια και την κάθε δραστηριότητα, που θα πραγματοποιηθεί στο πλαίσιο του εορτασμού των 100 χρόνων απελευθέρωσης της πόλης της Πρέβεζας.\nTα αποτελέσματα του διαγωνισμού ενέκρινε ομόφωνα το Δημοτικό Συμβούλιο Πρέβεζας.\nΩς μια προσπάθεια συγκερασμού και ανάδειξης του παρελθόντος, του παρόντος και του μέλλοντος της πόλης χαρακτήρισε το λογότυπο ο δημιουργός του κ. Κοτσώνης, σημειώνοντας ότι έλαβε υπόψη του τρία στοιχεία, τα οποία μάλιστα διαπλέκονται μεταξύ τους, το πολιτισμικό, το φυσικό και το οικονομικό.\n«Η αρχαία και η νεότερη ιστορία της πόλης είναι συνυφασμένη αφενός με τη θάλασσα, που ευνοεί τις πολιτισμικές ανταλλαγές και ταυτόχρονα αποτελεί πηγή πλούτου, και αφετέρου με την καλλιέργεια της γης εδώ και αιώνες.\nΟ σεβασμός και η ανάδειξη των μνημείων της περιοχής με στόχο την προβολή και την τουριστική ανάπτυξη, καθώς και η προστασία και η ορθολογική εκμετάλλευση των χερσαίων και υδάτινων πόρων πρέπει να χαρακτηρίζουν την πόλη μας» επισημαίνει ο κ. Κοτσώνης, τονίζοντας ότι με το συγκεκριμένο λογότυπο θέλησε να δείξει ότι το παρελθόν της πόλης μπορεί να συνυπάρχει με το μέλλον της.